Shaun McCance
shaunm@gnome.org
Phil Bull
philbull@gmail.com
Πληκτρολογήστε συντομεύσεις πληκτρολογίου ενός πλήκτρου τη φορά αντί να κρατάτε όλα τα πλήκτρα πατημένα μονομιάς.
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Ενεργοποίηση κολλωδών πλήκτρων

Τα κολλώδη πλήκτρα επιτρέπουν να πληκτρολογήσετε συντομεύσεις πληκτρολογίου ενός πλήκτρου τη φορά αντί να πρέπει να κρατάτε πατημένα τα πλήκτρα μονομιάς. Για παράδειγμα, η συντόμευση Alt Tab εναλλάσσει μεταξύ παραθύρων. Χωρίς ενεργά τα κολλώδη πλήκτρα, θα πρέπει να έχετε πατημένα και τα δυο πλήκτρα ταυτόχρονα· με ενεργά τα κολλώδη πλήκτρα, θα πρέπει να πατήσετε Alt και έπειτα Tab για να κάνετε το ίδιο.

Μπορεί να θέλετε να ενεργοποιήσετε τα κολλώδη πλήκτρα εάν δυσκολεύεστε να κρατήσετε πατημένα πολλά πλήκτρα μονομιάς.

Πατήστε το εικονίδιο στο άκρο δεξιά της γραμμής μενού και επιλέξτε Ρυθμίσεις συστήματος.

Πατήστε το όνομά σας στην κορυφαία γραμμή και επιλέξτε Ρυθμίσεις συστήματος.

Ανοίξτε γενική πρόσβαση και επιλέξτε την καρτέλα πληκτρολόγηση.

Ενεργοποιήστε τα Κολλώδη πλήκτρα.

# Ενεργοποιήστε και απενεργοποιήστε γρήγορα τα κολλώδη πλήκτρα

Επιλέξτε ενεργοποίηση γνωρισμάτων πρόσβασης από το πληκτρολόγιο (πάνω από τα κολλώδη πλήκτρα) για ενεργοποίηση ή απενεργοποίηση κολλωδών πλήκτρων από το πληκτρολόγιο. Όταν αυτή η επιλογή σημειώνεται, μπορείτε να πατήσετε Shift πέντε φορές στη σειρά για ενεργοποίηση ή απενεργοποίηση των κολλωδών πλήκτρων.

Μπορείτε επίσης να ενεργοποιήσετε ή όχι τα κολλώδη πλήκτρα πατώντας το εικονίδιο πρόσβασης στην πάνω γραμμή και να επιλέξετε κολλώδη πλήκτρα.

Εάν πατήσετε δύο πλήκτρα μονομιάς, μπορείτε να έχετε τα κολλώδη πλήκτρα να απενεργοποιούνται από μόνα τους προσωρινά για να σας επιτρέψουν να εισάγετε μια συντόμευση πληκτρολογίου με τον κανονικό τρόπο.

Για παράδειγμα, εάν έχετε τα κολλώδη πλήκτρα ενεργά αλλά πατήσατε ταυτόχρονα Alt και Tab, τα κολλώδη πλήκτρα δεν θα περιμένουν να πατήσετε ένα άλλο πλήκτρο εάν είχατε αυτήν την επιλογή ενεργή. Μπορεί να περιμένει μόνο εάν πατήσατε ένα πλήκτρο, όμως. Αυτό είναι χρήσιμο εάν μπορείτε να πατήσετε κάποιες συντομεύσεις πληκτρολογίου ταυτόχρονα (για παράδειγμα, πλήκτρα που είναι κοντά μαζί), αλλά όχι άλλα.

Επιλέξτε απενεργοποίηση εάν δύο πλήκτρα πατιούνται μαζί για την ενεργοποίησή του.

Μπορείτε να κάνετε τον υπολογιστή να ηχεί "μπιπ" όταν αρχίζετε την πληκτρολόγηση μιας συντόμευσης πληκτρολογίου με ενεργά τα κολλώδη πλήκτρα. Αυτό είναι χρήσιμο εάν θέλετε να ξέρετε ότι τα κολλώδη πλήκτρα αναμένουν μια συντόμευση πληκτρολογίου να πληκτρολογηθεί, έτσι το επόμενο πάτημα πλήκτρου θα ερμηνευτεί ως μέρος της συντόμευσης. Επιλέξτε ήχος όταν ένα πλήκτρο τροποποίησης πατιέται για την ενεργοποίησή του.