Приказује облачиће порука при дну екрана обавештавајући вас о дешавању одређених догађаја.
Марина Зуракинскаја
marinaz@redhat.com
Мајкл Хил
mdhillca@gmail.com

# Обавештења и фиока порука

# Шта је то обавештење?

Ако неки програм или компонента система жели да скрене вашу пажњу, биће приказано обавештење при дну екрана.

На пример, ако вам пристигне нова порука ћаскања, ако прикључите спољни уређај (као што је УСБ штапић), ако су доступна нова ажурирања за ваш рачунар, или ако је батерија рачунара празна, биће вам приказано обавештење које ће вас обавестити о томе.

Зарад умањења растројености, нека обавештења се прво појављују у једном реду. Можете да поставите миша преко њих ако желите да видите њихов потпуни садржај.

Остала обавештења имају дугмад избирљивих опција. Да затворите једно од ових обавештења а да не изаберете једну од ових опција, кликните на дугме за затварање.

Клик на дугме за затварање на неким обавештењима их одбацује. Други, попут Ритам машине или програма за ћаскање ће остати скривени у фиоци поруке.

# Фиока порука

Фиока порука вам пружа начин да погледате ваша обавештења када вам то буде одговарало. Појављује се када померите миша у доњи десни угао екрана, или када притиснете Супер М. Фиока порука садржи сва обавештења која нисте прегледали или која се ту налазе за стално.

Можете да видите обавештења кликом на ставке фиоке порука. То су обично поруке које су послали програми. Међутим, обавештењима ћаскања се даје посебан третман, и представљају се појединачним контактима који су вам послали поруке ћаскања.

Можете да затворите фиоку порука притиском на Есц (осим ако нисте у прегледу активности, где је увек видљива).

Ако отворена тастатура на екрану, мораћете да кликнете на дугме фиоке да прикажете фиоку порука.

# Сакријте обавештења

Ако радите на нечему и не желите да будете узнемиравани, можете да искључите обавештења. Само кликните на ваше има на горњој траци и измените преклопник Обавештења у ИСК.

Када је искључено, већина обавештења неће бити приказана при дну екрана. Врло важна обавештења, као када је батерија критично празна, ће и даље бити приказивана. Обавештења ће још увек бити доступна у фиоци порука када је прикажете (померањем миша у доњи десни угао, или притиском на Супер М), и биће вам поново приказана када пребаците преклопник на УКЉ.