Izmenite rezoluciju ekrana i njegovo usmerenje (rotaciju).
Gnomov projekat dokumentacije
gnome-doc-list@gnome.org
Natalija Ruz Lejva
nruz@alumnos.inf.utfsm.cl

# Izmenite veličinu ili okrenutost ekrana

Možete da izmenite koliko će velike (ili sa koliko pojedinosti) izgledati stvari na ekranu menjajući rezoluciju ekrana. Možete da izmenite kako će stvari biti prikazane (na primer, ako imate ekran koji možete da okrenete) tako što ćete izmeniti rotaciju.

shaunm

Link display-2monitors in step 3 when non-stub.

Kliknite na vaše ime na gornjoj traci i izaberite Podešavanja sistema.

Otvorite Ekrani.

Ako imate više ekrana a nisu klonirani, možete imati različita podešavanja na ekranima. Izaberite ekran u oblasti za pregled.

Izaberite željenu rezoluciju i rotaciju.

Kliknite Primeni. Nova podešavanja će biti primenjena u roku od 30 sekundi pre vraćanja na prethodno stanje. Na taj način, ako ne možete da vidite ništa sa novim podešavanjima, vaša stara podešavanja će biti vraćena. Ako ste zadovoljni novim podešavanjima, kliknite Zadrži ova podešavanja.

Kada koristite još jedan uređaj, kao projektor, trebao bi samostalno da bude otkriven tako da ćete moći da izmenite njegova podešavanja na isti način kao i za običan ekran. Ako do ovoga ne dođe, kliknite na dugme Očitaj ekrane.

# Rezolucija

Rezolucija predstavlja broj piksela (tačaka na ekranu) koji mogu biti prikazani u svakom pravcu. Svaka rezolucija ima odnos razmere, odnos širine naspram visine. Široki ekrani koriste odnos razmere 16:9, dok stariji tradicionalni koriste 4:3. Ako izaberete rezoluciju koja ne odgovara odnosu razmere vašeg ekrana, pri dnu i na vrhu ekrana će biti prikazane crne trake kako bi se izbeglo izobličavanje.

Možete da izaberete rezoluciju koju želite iz padajućeg spiska Rezolucija. Ako izaberete neku koja ne odgovara vašem ekranu isti može izgledati nejsno ili tačkasto.

# Rotacija

Na nekim prenosnim računarima, možete fizički da okrenete ekran u mnogim pravcima. Mogućnost okretanja ekrana je vrlo korisna. Možete da izaberete rotaciju koju želite za vaš ekran iz padajućeg spiska Rotacija.