Alapvető információk megjelenítése, jogosultságok beállítása és alap alkalmazások kiválasztása.
Tiffany Antopolski
tiffany@antopolski.com
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájl tulajdonságai

Adott fájl vagy mappa információinak megjelenítéséhez kattintson rá a jobb egérgombbal, és válassza a Tulajdonságok menüpontot. Ennek alternatívájaként jelölje ki a fájlt, és nyomja meg az Alt Enter kombinációt.

A fájl tulajdonságai ablak olyan információkat jelenít meg, mint a fájl típusa, mérete és módosításának ideje. Ha gyakran van szüksége ezekre az információkra, akkor megjeleníttetheti ezeket a listanézet oszlopaiban vagy az ikonfeliratokban is.

Az Alap lapon megjelenő információk részletes bemutatása alább található. Elérheti a Jogosultságok és Megnyitás ezzel lapokat is. Bizonyos fájltípusok, például képek és videók esetén egy extra lap is megjelenik, amely a méretekhez, hosszhoz és kodekhez hasonló információkat jelenít meg.

# Alap tulajdonságok

## Név

A fájlt ezen mező módosításával átnevezheti. A fájlt a tulajdonságok ablakon kívül is átnevezheti, lásd: .

## Típus

Ez segít azonosítani a fájl típusát, például PDF-dokumentum, OpenDocument szöveg vagy JPEG kép. A fájltípus többek közt meghatározza, hogy milyen alkalmazások képesek megnyitni a fájlt. Egy képet például nem fog tudni megnyitni egy zenelejátszóval. További információkért lásd: .

A fájl MIME-típusa zárójelben jelenik meg. A MIME-típus használatával a számítógépek szabványos módon hivatkozhatnak a fájltípusokra.

## Tartalom

Ez a mező csak mappák tulajdonságainak megjelenítésekor látható, és a mappában található elemek számát jelzi. Ha a mappa további mappákat is tartalmaz, akkor minden tartalmazott mappa egy elemnek számít, még ha további elemeket is tartalmaz. Továbbá minden fájl egy elemnek számít. Ha a mappa üres, akkor a tartalom mező a semmi szót jeleníti meg.

## Méret

Ez a mező akkor jelenik meg, amikor egy fájl (nem pedig mappa) tulajdonságait nyitotta meg. A fájl mérete megadja, hogy az mennyi lemezhelyet foglal el. Ez egyben azt is jelzi, hogy várhatóan meddig fog tartani a fájl letöltése vagy elküldése (például e-mailben): a nagyobb fájlok küldése/fogadása tovább tart.

A méret bájtban, KB, MB vagy GB egységben lehet megadva. Az utóbbi három esetén a méret zárójelben bájtban megadva is megjelenik. Technikailag 1 KB 1024 bájt, 1 MB 1024 KB és így tovább.

## Hely

A számítógépén lévő egyes fájlok helyét az abszolút elérési út adja meg. Ez a fájl egyedi „címe” a számítógépén, és azon mappák listájából áll, amelyekbe sorban belépve elérheti a fájlt. Ha például Géza saját mappájában van egy Önéletrajz.pdf nevű fájl, akkor annak helye a /home/geza/Önéletrajz.pdf.

## Kötet

A fájlrendszer, amelyen a fájl található. Ez megjeleníti a fájlt fizikailag tároló helyet, például a merevlemezt vagy CD-meghajtót, vagy hálózati megosztást, illetve fájlkiszolgálót. A merevlemezek feloszthatók lemezpartíciókra, a Kötet alatt a partíció is megjelenik.

## Szabad hely

Ez csak mappák esetén jelenik meg. Megadja a mappát tároló lemezen elérhető szabad lemezhelyet. Ezzel egyszerűen ellenőrizheti, hogy a merevlemez tele van-e.

## Elérés

A fájl utolsó megnyitásának dátuma és ideje.

## Módosítva

A fájl utolsó módosításának és mentésének dátuma és ideje.