Šon Mek Kens
shaunm@gnome.org
Fil Bul
philbull@gmail.com
Kucajte prečice tastature tatster po taster umesto da držite pritisnutim sve tastere odjednom.

# Uključite lepljive tastere

Lepljivi tasteri vam omogućavaju da kucate prečice tastature jedan taster za drugim umesto da ih držite pritisnutim sve zajedno. Na primer, prečica Alt Tab služi za prebacivanje između prozora. Bez uključenih lepljivih tastera, morate da pritisnete oba tastera u isto vreme; sa uključenim lepljivim tasterima, pritisnite prvo Alt a zatim Tab da uradite isto.

Možda ćete želeti da uključite lepljive tastere ako nalazite da je teško da pritisnete nekoliko tastera u isto vreme.

Kliknite na ikonicu na krajnjoj desnoj strani trake izbornika i izaberite Podešavanja sistema.

Kliknite na vaše ime na gornjoj traci i izaberite Podešavanja sistema.

Otvorite Univerzalni pristup i izaberite jezičak Kucanje.

Uključite Lepljive tastere.

# Brzo uključite ili isključite lepljive tastere

Izaberite Uključite funkcije pristupačnosti sa tastature (iznad Lepljivih tastera) da uključite ili isključite lepljive tastere sa tatstature. Kada je ova opcija izabrana, možete da pritisnete Šift pet puta za redom da uključite ili isključite lepljive tastere.

Možete takođe da uključite ili da isključite lepljive tastere tako što ćete kliknuti na ikonicu pristupačnosti na gornjoj traci i izabrati Lepljivi tasteri.

Ako pritisnete dva tastera odjednom, lepljivi tasteri će se sami privremeno isključiti da bi vam omogućili da unesete prečicu tastature na uobičajeni način.

Na primer, ako ste uključili lepljive tastere ali ste istovremeno pritisnuli Alt i Tab, lepljivi tasteri neće čekati da pritisnete drugi taster ako ste uključili tu opciju. Međutim, sačekaće ako ste pritisnuli samo jedan taster. Ovo je korisno ako vam ne predstavlja problem pritiskanja nekih prečica tastature istovremeno (na primer, tatstera koji su blizu jedan drugom), ali ne i ostale.

Izaberite Isključi ako su dva tastera pritisnuta istovremeno da uključite ovo.

Možete da podesite da vaš računar pusti „zvuk“ kada počnete da kucate prečicu tastature sa uključenim lepljivim tasterima. Ovo je korisno ako želite da znate da lepljivi tasteri očekuju da prečica tastature bude otkucana, tako da će sledeći pritisak tastera biti protumačen kao deo prečice. Izaberite Zapišti kada je pritisnut izmenjivač da uključite ovo.