Uzņemiet attēlu vai ierakstiet video, lai ierakstītu notikumus uz ekrāna.
Tiffany Antopolski
tiffany.antopolski@gmail.com 2011
Shaun McCance
shaunm@gnome.org 2012
Michael Hill
mdhillca@gmail.com

# Ekrānattēli un ekrānieraksti

Jūs varat izveidot sava ekrāna attēlu (ekrānattēlu) vai ierakstīt video ar to, kas notiek uz ekrāna (ekrānierakstu). Tas noder, ja vēlaties kādam parādīt, kā kaut kas ir jāizdara uz datora. Ekrānattēli un ekrānieraksti ir parasti attēlu vai video datni, ko varat sūtīt e-pastā, rediģēt un dalīties ar tiem tīmeklī.

# Uzņemt ekrānattēlu

Atveriet lietotni Ekrānattēls no Aktivitāšu pārskata.

In the Take Screenshot window, select whether to grab the whole screen, the current window, or an area of the screen. Set a delay if you need to select a window or otherwise set up your desktop for the screenshot. Then choose any effects you want.

Spiediet pogu Uzņemt ekrānattēlu.

Ja atzīmējāt Izvēlēties apgabalu, ko uzņemt, rādītājs iegūs krusta formu. Turot peles pogu, velciet pāri vajadzīgajam apgabalam.

Logā Saglabāt ekrānattēlu ievadiet datnes nosaukumu un izvēlieties mapi, tad spiediet Saglabāt.

Varat arī nodot ekrānattēlu attēlu apstrādes lietotnei, to iepriekš nesaglabājot. Spiediet Kopēt uz starpliktuvi, tad izvēlieties komandu Ielīmēt attiecīgajā lietotnē, vai arī ievelciet ekrānattēla sīktēlu lietotnes logā.

## Tastatūras saīsnes

Lai ātri uzņemtu darbvirsmas, loga vai ekrāna apgabala attēlu jebkurā brīdī, izmantojiet šīs globālās tastatūras saīsnes:

Prt Scrn, lai uzņemtu darbvirsmas attēlu.

Alt Prt Scrn, lai uzņemtu loga attēlu.

Shift Prt Scrn, lai uzņemtu jūsu izvēlētas ekrāna daļas attēlu.

Kad izmantota tastatūras saīsne, iegūtais attēls automātiski tiek saglabāts jūsu mapē Attēli ar nosaukumu, kas sākas ar vārdu “Ekrānattēls” un satur attēla uzņemšanas datumu un laiku.

Jūs varat arī pieturēt Ctrl taustiņu ar jebkuru no minētajām saīsnēm, lai saglabāšanas vietā iekopētu attēlu starpliktuvē.

# Izveidot ekrānierakstu

Jūs varat ierakstīt uz savā ekrāna notiekošo, iegūstot video datni:

Nospiediet Ctrl Alt Shift R, lai uzsāktu ekrānierakstu.

Ierakstīšanas laikā ekrāna apakšējā labajā stūrī parādās sarkans riņķis. Šis indikators nebūs redzams iegūtajā video ierakstā.

Beigās nospiediet Ctrl Alt Shift R vēlreiz, lai apturētu ierakstīšanu.

Video automātiski tiek saglabāts jūsu mapē Video ar nosaukumu, kas sākas ar vārdu "Ekrānieraksts" un satur ieraksta veikšanas datumu un laiku.