Automātiski palaist lietotnes, kad atrasti CD, DVD, fotoaparāti, audio atskaņotāji vai citas ierīces vai datu nesēji.
GNOME dokumentācijas projekts
gnome-doc-list@gnome.org

# Atvērt lietotnes ierīcēm vai diskiem

Var iestatīt, lai kāda lietotne automātiski tiek palaista, kad pieslēgta ierīce vai ievietots disks vai zibatmiņa. Piemēram, jums varētu būt ērti, ja fotoaparāta pievienošana palaistu fotogrāfiju pārvaldnieku. Šo iespēju var arī atslēgt, lai, pievienojot ierīces, nekādas darbības netiktu veiktas.

Lai norādītu, kuras lietotnes jāpalaiž, kad pieslēgtas dažādas ierīces:

Spiediet uz sava vārda augšējā joslā un izvēlieties Sistēmas iestatījumi.

Izvēlieties Detaļas Noņemamie datu nesēji.

Atrodiet vēlamo ierīci vai datu nesēja tipu, tad izvēlieties atbilstošo lietotni vai darbību. Skatiet dažādu ierīču un datu nesēju tipu aprakstu zemāk.

Lietotnes palaišanas vietā var arī izvēlēties, lai ierīci parāda datņu pārvaldnieks. Tad jums pajautās, ko darīt, vai arī neveiks nekādas automātiskas darbības.

Ja jūs sarakstā neredzat vajadzīgo ierīču vai datu nesēju tipu (piemēram, Blu-ray diskus vai e-grāmatu lasītājus), spiediet Citi datu nesēji, lai redzētu plašāku sarakstu. Izvēlieties vēlamo ierīču vai datu nesēju tipu no izkrītošā saraksta Tips un lietotni vai darbību no saraksta Darbība.

Ja jūs nevēlaties automātiski palaist lietotnes, pievienojot datoram jebkādas ierīces vai datu nesējus, izvēlieties Nekad nevaicāt, vai nepalaist programmas, ievietojot datu nesēju Izņemamo datu nesēju loga apakšā.

# Ierīču un datu nesēju tipi

## Audio diski

Izvēlieties savu iemīļoto mūzikas lietotni vai CD audio izvilcēju, lai atvērtu audio kompaktdiskus. Ja jūs lietojat audio DVD (DVD-A), iestatiet to atvēršanu, nospiežot pogu Citi datu nesēji. Ja jūs atvērsiet audio disku ar datņu pārvaldnieku, celiņi parādīsies kā WAV datnes, kurus var noklausīties ar jebkuru audio atskaņošanas lietotni.

## Video diski

Izvēlieties lietotni, ar ko atvērt video DVD. Izmantojiet pogu Citi datu nesēji, lai iestatītu lietotnes Blu-ray, HD DVD, video CD (VCD) un super video CD (SVCD) atvēršanai. Ja DVD vai citi diski nestrādā pareizi, skatiet .

## Tukši diski

Izmantojiet pogu Citi datu nesēji, lai izvēlētos lietotni CD, DVD, Blu-ray disku un HD DVD ierakstīšanai.

## Fotoaparāti un fotogrāfijas

No izkrītošā saraksta Fotogrāfijas izvēlieties fotogrāfiju pārvaldnieku, ko palaist, kad datoram pievienots fotoaparāts vai ievietota fotoaparāta atmiņas karte, piemēram, CF, SD, MMC vai MS. Varat arī vienkārši pārlūkot fotogrāfijas ar datņu pārvaldnieku.

Nospiežot Citi datu nesēji, jūs varat izvēlēties lietotni Kodak attēlu CD atvēršanai. Tie ir parasti datu kompaktdiski ar JPEG attēliem mapē PICTURES.

## Mūzikas atskaņotāji

Izvēlieties mūzikas lietotni, lai pārvaldītu atskaņotājā atrodamo mūzikas kolekciju, vai arī izmantojiet parasto datņu pārvaldnieku.

## E-grāmatu lasītāji

Izmantojiet pogu Citi datu nesēji, lai izvēlētos īpašu lietotni e-grāmatu pārvaldībai, vai arī lietojiet e-grāmatām parasto datņu pārvaldnieku.

## Programmatūra

Daži diski un noņemamie datu nesēji satur programmatūru, ko paredzēts palaist automātiski, kad datu nesējs ievietots datorā. Norādiet, kas jādara, kad ievietoti datu nesēji ar šādām programmām, sadaļā Programmatūra. Jums vienmēr prasīs apstiprinājumu, pirms tās palaist.

Drošības apsvērumu dēļ ir svarīgi palaist programmatūru tikai no uzticamiem datu nesējiem.