Отворите датотеке користећи програм који није основни за ту врсту датотеке. Можете да измените и подразумевани.
Кристофер Томас
crisnoh@gmail.com
Шон Мек Кенс
shaunm@gnome.org

# Отворите датотеке другим програмима

Када два пута кликнете на датотеку у управнику датотека, биће отворена основним програмом за ту врсту датотеке. Исту можете да отворите другим програмом, да потражите прграме на мрежи, или да поставите основни програм за све датотеке исте врсте.

Да отворите датотеку програмом који је другачији од основног, кликните десним тастером миша на датотеку и изаберите програм који желите из врха изборника. Ако не видите програм који желите, кликните Отвори другим програмом. По основи, управник датотека приказује само програме за које зна да могу да рукују датотеком. Да прегледате све програме на вашем рачунару, кликните Прикажи остале програме.

Ако још увек не можете да пронађете програм који желите, можете да потражите још програма кликом на Нађи програме на мрежи. Управник датотека ће на мрежи потражитипакете који садрже програме за које се зна да рукују датотекама ове врсте.

# Измените основни програм

Можете да измените основни програм који је коришћен за отварање датотека дате врсте. Ово ће вам омогућити да отворите ваш омиљени програм када кликнете два пуа да бисте отворили датотеку. На пример, можда ћете желети да се отвори ваш омиљени музички програм када два пута кликнете на МП3 датотеку.

Изаберите датотеку врсте за коју желите да измените основни програм. На пример, да измените који програм се користи за отварање МП3 датотека, изаберите .mp3 датотеку.

Кликните десним тастером миша на датотеку и изаберите Особине.

Изаберите језичак Отвори помоћу.

Изаберите програм који желите и кликните Постави као основни. По основи, управник датотека приказује само програме за које зна да могу да рукују датотеком. Да прегледате све програме на вашем рачунару, кликните Прикажи остале програме.

Ако Остали програми садрже програм који ћете пожелети да користите понекад, али не желите да га поставите за основни, изаберите програм и кликните Додај. Ово ће га додати међу Препоручене програме. Након тога ћете бити у могућности да користите овај програм тако што ћете кликнути десним тастером миша на датотеку и изабрати га са списка.

Ово ће изменити основни програм не само за изабрану датотеку, већ и за све датотеке исте врсте.