Кликните на сат на горњој траци и идите на Подешавања датума и времена да измените датум и време.
Гномов пројекат документације
gnome-doc-list@gnome.org

# Измените датум и време

Ако су приказани датум и време на горњој траци нетачни или у погрешном формату, можете да их измените:

Кликните на сат на средини горње траке и изаберите Подешавања датума и времена.

Мораћете да кликнете на Откључај и да упишете администраторску лозинку.

Подесите датум и време кликом на стрелице да изаберете годину, дан, сат и минут. Можете да изаберете месец из падајућег списка.

Ако вам одговара, можете да поставите да се сат самостално ажурира тако што ћете укључити Мрежно време.

Када је укључено Мрежно време, рачунар ће повремено да усаглашава часовник са врло прецизним сатом на интернету, тако да нећете морати да то радите ручно. Ово ће радити само ако сте повезани на интернет.

Можете такође да измените на који начин ће часовник бити приказан тако што ћете укључити или 24-часовни формат или 12-часовни (ПрП/ПоП).