Ako grafička kartica vašeg računara ne podržava određene funkcije, biće pokrenuto osnovnije izdanje radne površi.
Gnomov projekat dokumentacije
gnome-doc-list@gnome.org

# Šta je to režim prebacivanja?

Ako grafička kartica vašeg računara ne podržava određene funkcije, biće prikazano osnovnije izdanje radne površi a vi ćete videti poruku koja će vas obavestiti šta se to desilo. Ovo se zove režim prebacivanja, i omogućiće vam da koristite Gnom na vašem računaru bez nekih njegovih naprednijih funkcija.

Možete ručno da se prebacite na režim prebacivanja tako što ćete uraditi sledeće:

Kliknite na vaše ime u gornjem desnom uglu i izaberite Podešavanja sistema.

Kliknite na Detalji pod Sistem. Možda ćete morati da se spustite niže da biste videli ovu opciju.

Kliknite na Grafika sa desne strane.

Prebacite Prisiljeni režim prebacivanja na UKLJ..

Odjavite se i zatim se ponovo prijavite da biste uživali u režimu prebacivanja.

Većina funkcija koje nedostaju u režimu prebacivanja se odnose na organizovanje prozora i pokretanje programa. Na primer, umesto da imate pregled aktivnosti, imaćete Izbornik programa na vrhu ekrana koji možete da koristite za pokretanje programa, i spisak otvorenih prozora na dnu ekrana. Rad u režimu prebacivanja ne uslovljava koje programe možete da pokrenete — već samo menja način na koji biva prikazana radna površ, tj. njen izgled.

Pokretanje u režimu prebacivanja ne mora da znači da vaša grafička kartica nije dovoljno dobra da pokreće Gnom — može jednostavno da znači da nemate instalirane odgovarajuće upravljačke programe za vašu grafičku karticu. Ako možete da nađete bolje upravljačke programe za grafičku karticu vašeg računara, možda ćete biti u mogućnosti da pokrenete puno izdanje Gnoma.