A laptopok az energiafelhasználás csökkentése érdekében alvó állapotba kerülnek, amikor lezárja a fedelüket.
GNOME dokumentációs projekt
gnome-doc-list@gnome.org
Ekaterina Gerasimova
kittykat3756@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Miért kapcsol ki a számítógépem, amikor lezárom a fedelét?

Amikor lezárja a laptop fedelét, a számítógép az energiafelhasználás csökkentése érdekében felfüggeszti működését. Ez azt jelenti, hogy a számítógép ténylegesen nem kapcsol ki – csak alvó állapotba kerül. A fedél felnyitásával folytathatja a számítógép használatát. Ha ez nem történik meg, akkor próbáljon kattintani az egérrel, vagy nyomjon meg egy billentyűt. Ha ez sem működik, akkor nyomja meg a bekapcsoló gombot.

Egyes számítógépek nem képesek megfelelően felfüggeszteni a működésüket, mivel az operációs rendszer nem támogatja teljes mértékben a hardverüket (például a Linux illesztőprogramok befejezetlenek). Ebben az esetben lehet, hogy nem tudja folytatni a számítógép használatát, miután lezárta a fedelét. Megpróbálhatja megoldani a felfüggesztés hibáját, vagy megakadályozhatja, hogy a számítógép megpróbálja felfüggeszteni a működését a fedél lezárásakor.

# A számítógép a fedél lezárásakor való felfüggesztésének tiltása

Ha nem akarja, hogy a számítógép felfüggessze a működését, amikor lezárja a fedelét, akkor megváltoztathatja ennek beállításait. A képernyő elsötétíttetéséhez a fedél lezárásakor a működés felfüggesztése helyett:

Legyen nagyon óvatos, ha ezt a beállítást megváltoztatja. Egyes laptopok túlmelegedhetnek, ha lezárt tetővel bekapcsolva hagyja azokat, különösen olyan zárt helyeken, mint egy hátizsák.

Nyissa meg a Terminál alkalmazást a Tevékenységek áttekintésből.

Az akkumulátoros működéskor használandó beállítás megváltoztatásához írja be ezt a parancsot, és nyomja meg az Enter billentyűt:

           gsettings set org.gnome.settings-daemon.plugins.power lid-close-battery-action blank

A hálózati tápellátáson használandó beállítás megváltoztatásához írja be ezt a parancsot, és nyomja meg az Enter billentyűt:

           gsettings set org.gnome.settings-daemon.plugins.power lid-close-ac-action blank