Мајкл Хил
mdhillca@gmail.com
Набаците датотеке и документа на празан ЦД или ДВД користећи програм за резање ЦД/ДВД дискова.

# Запишите датотеке на ЦД или ДВД

Можете да набаците датотеке на празан диск користећи Творца ЦД/ДВД-а. Опција за резање Цд-а или ДВД-а ће се појавити у управнику датотека чим убаците диск у читач дискова. Управник датотека вам допушта да пренесете датотеке на друге рачунаре или да обавите стварање резерви набацивањем датотека на празан диск. Да нарежете датотеке на ЦД или ДВД:

Убаците празан диск у ваш уређај за резање дискова.

У обавештењу Празан преписиви ЦД/ДВД који ће се појавити при дну екрана, изаберите Отвори Творцем ЦД/ДВД-а. Отвориће се прозор фасцикле Творца ЦД/ДВД-а.

(Можете такође да кликнете и на Празан преписиви ЦД/ДВД у одељку Уређаји у бочној површи управника датотека.)

У поље Назив диска, упишите назив за диск.

Превуците или умножите жељене датотеке у прозор.

Кликните Нарежи на диск.

У прозорчету под Изаберите диск за записивање, изаберите празан диск.

(Можете да изаберете и Датотека одраза. Овим ћете набацити датотеке у одраз диска, који ће бити сачван на вашем рачунару. Овај одраз диска ћете моћи да нарежете на празан диск неком другом приликом.)

Кликните Особине ако желите да подесите брзинурезања, место привремених датотека, и остале опције. Основне опције би требале да буду задовољавајуће.

Кликните на дугме Нарежи да започнете записивање.

Ако изаберете Нарежи више примерака, од вас ће бити затражени додатни дискови.

Након завршеног нарезивања диска, исти ће бити самостално избачен. Изаберите Направи још примерака или Затвори да изађете.

# Ако диск није исправно нарезан

Понекада рачунар неће исправно записати податке, и ви нећете бити у могућности да видите датотеке које сте набацили на диск када га будете убацили у рачунар.

У том случају, покушајте поново да нарежете диск али користите мању брзину резања, нпр. 12х уместо 48х. Резање мањим брзинама је поузданије. Можете да изаберете брзину кликом на дугме Особине у прозору Творцу ЦД/ДВД-а.