Shaun McCance
shaunm@gnome.org
Jim Campbell
jwcampbell@gmail.com
A hálózati hardver egyedi azonosítója.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Mi az a MAC-cím?

A MAC-cím egy egyedi azonosító, amelyet a hálózati hardver (például vezeték nélküli vagy ethernet kártya) gyártója rendel az eszközhöz. A MAC a Media Access Control rövidítése, és minden azonosító egy adott eszközt azonosít.

A MAC-cím hat, két karakterből álló és kettősponttal elválasztott csoportból áll, például: `00:1B:44:11:3A:B7`.

A hálózati hardver MAC-címének azonosítása:

Kattintson a nevére a felső sávban, és válassza a Rendszerbeállítások menüpontot.

Kattintson a Hálózat ikonra, és válassza a bal oldali lista Vezetékes vagy Vezeték nélküli pontját, az ellenőrizni kívánt eszköznek megfelelően.

A MAC-cím a Hardvercím után jelenik meg.

A gyakorlatban szükség lehet a MAC-cím módosítására, vagy „hamisítására”. Egyes internetszolgáltatók például megkövetelhetik egy adott MAC-cím használatát a szolgáltatásuk használatához. Ha a hálózati kártya elromlik, és ki kell cserélni, akkor esetleg nem tudja elérni a szolgáltatást. Ilyen esetekben meg kell hamisítani a MAC-címet.