Pregled termina korišćenih za opisivanje raličitih delova radne površi.
Gnomov projekat dokumentacije
gnome-doc-list@gnome.org
Majkl Hil
mdhillca@gmail.com

# Aktivnosti, poletnik, gornja traka… Šta je to?

# Pregled aktivnosti

Pregled aktivnosti je ekran koji se prikazuje kada kliknete na Aktivnosti u levom gornjem uglu ekrana.

# Prebacivač prozora Alt-Tab

Kada držite pritisnutim taster Alt i zatim pritisnete Tab, pojavljuje se prebacivač prozora. U njemu su prikazane ikonice programa koje ste trenutno otvorili.

# Poletnik

Poletnik je spisak vaših omiljenih programa koji se prikazuje na levoj strani pregleda aktivnosti. Programi koji su trenutno pokrenuti se takođe prikazuju ovde. Poletnik se nekada naziva luka.

# Vrući ugao

Vrući ugao je gornji levi ugao ekrana. Kada pomerite pokazivač u ovaj ugao, otvara se pregled aktivnosti.

# Zaključavanje ekrana

Ekran zaključavanja prikazuje sliku na ekranu dok je računar zaključan. Pruža korisne informacije o tome šta se dešavalo dok ste bili daleko, i omogućava vam da upravljate puštanjem medija a da ne morate da otključate.

# Obaveštenja

Obaveštenja su poruke koje se prikazuju pri dnu ekrana, koje vam govore o tome da se nešto upravo dogodilo. Na primer, kada neko ko ćaska s vama pošalje poruku, obaveštenje će biti prikazano koje će vam reći o tome. Ako za sada ne želite da se bavite porukama, one bivaju skrivene u vašu fioku poruka. Pomerite vašeg miša u donji desni ugao (ili pritisnite Super M) da vidite vašu fioku poruka.

# Podešavanja sistema

Podešavanja sistema je mesto gde možete da izmenite postavke i ostalo, slično upravljačkoj ploči u Vindouzu ili sistemskim postavkama u Mek OS-u. Kliknite na vaše ime na desnoj strani gornje trake i izaberite Podešavanja sistema da im pristupite.

# Gornja traka

Gornja traka je traka koja se proteže duž gornje ivice ekrana. Veza Aktivnosti se nalazi na levom kraju gornje trake a vaše korisničko ime na desnom.

# Radni prostor

Možete da postavite prozore na različite radne prostore. Predstavljaju prikladan način grupisanja i odvajanja prozora.

# Birač radnog prostora

Birač radnih prozora je spisak radnih prostora koji se prikazuje na desnoj strani pregleda Prozora u pregledu aktivnosti.