Повежите налог на мрежи.
Џим Кембел
jwcampbell@gmail.com
Мајкл Хил
mdhillca@gmail.com

# Додајте налог

Додавање налога ће помоћи у повезивању ваших налога на мрежи са вашом Гномовом радном површи. Зато ће вам, ваш програм за пошту, програм за ћаскање, и остали односни програми бити подешени.

Кликните на дугме + у доњем левом делу прозора.

Кликните на изборник Врста налога и изаберите један.

Ако имате више од једне врсте налога, остале налоге можете да додате касније.

Кликните Додај…

Отвориће се мали прозор веб сајта у коме ћете моћи да унесете податке вашег налога на мрежи. На пример, ако подешавате Гуглов налог, унесите ваше корисничко име и лозинку за Гугл.

Ако сте исправно унели ваше податке, биће вам затражено да дозволите Гномов приступ вашем налогу на мрежи. Изаберите Одобри приступ да наставите.

Изаберите програме које желите да буду повезани са вашим налогом на мрежи. На пример, ако желите да користите налог на мрежи за ћаскање, али не желите да користите налог на мрежи за ваш календар, искључите опцију календар.

Након што сте додали налоге, сви програми које сте изабрали самостално ће употребити ове податке када их будете покренули.

Из безбедносних разлога, Гном неће ускладиштити вашу лозинку на вашем рачунару. Уместо тога, ускладиштиће прстен који обезбеђује услуга на мрежи. Ако желите да у потпуности опозовете везу између ваше радне површи и услуге на мрежи, уклоните је.