Darbvietas ir veids, kā grupēt logus uz jūsu darbvirsmas.
GNOME dokumentācijas projekts
gnome-doc-list@gnome.org

# Kas ir darbvieta un kā tā man palīdzēs?

Darbvietu atlasītājs

Darbvietas ir saistītas ar logu grupēšanu uz darbvirsmas. Jūs varat izveidot vairākas darbvietas, kuras darbojas kā virtuālās darbvirsmas. Darbvietas ir domātas, lai samazinātu nekārtību un darbvirsmā varētu vieglāk orientēties.

Darbvietas var tikt izmantotas, lai organizētu jūsu darbu. Piemēram, visi saziņas logi kā e-pasts un jūsu tērzēšanas programma varētu atrasties uz vienas darbvietas un tas, ko jūs darāt, uz citas darbvietas. Mūzikas pārvaldnieks varētu atrasties uz trešās darbvietas.

Darbvietu lietošana:

Aktivitāšu pārskatā novietojiet peles rādītāju pie ekrāna labās puses. Parādīsies vertikāls panelis, parādot izmantotās darbvietas un vienu tukšu darbvietu. Šis ir darbvietu atlasītājs.

Lai pievienotu darbvietu, velciet un nometiet logu no esošas darbvietas tukšā darbvietā, kas atrodas darbvietu atlasītajā. Šī darbvieta tagad satur logu, ko jūs tajā iemetāt un jauna, tukša darbvieta parādīsies zem tās.

Lai izņemtu darbvietu, vienkārši aizveriet visus tās logus vai pārvietojiet tos uz citu darbvietu.

Vienmēr ir vismaz viena darbvieta.