Έργο Τεκμηρίωσης GNOME
gnome-doc-list@gnome.org
Αφαιρέστε όλα τα αρχεία και τους φακέλους από έναν εξωτερικό σκληρό δίσκο ή οδηγό USB διαμορφώνοντας τον.
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Εξαλείψτε τα πάντα σε έναν αφαιρούμενο δίσκο

Εάν έχετε έναν αφαιρέσιμο δίσκο, όπως μια μνήμη USB ή έναν εξωτερικό σκληρό δίσκο, μπορεί μερικές φορές να θέλετε να αφαιρέσετε πλήρως όλα τα αρχεία και τους φακέλους του. Μπορείτε να το κάνετε διαμορφώνοντας τον δίσκο - αυτό διαγράφει όλα τα αρχεία στον δίσκο και τον αφήνει κενό.

# Μορφοποιήστε έναν αφαιρούμενο δίσκο

Ανοίξτε την εφαρμογή Δίσκοι από την επισκόπηση Ενέργειες.

Επιλέξτε τον δίσκο που θέλετε να εξαλείψετε από τη λίστα συσκευών αποθήκευσης.

Βεβαιωθείτε ότι έχετε επιλέξει τον σωστό δίσκο! Εάν διαλέξετε λάθος δίσκο, όλα τα αρχεία στον άλλο δίσκο θα διαγραφούν!

Στην ενότητα τόμων, πατήστε Αποπροσάρτηση τόμου. Έπειτα πατήστε διαμόρφωση τόμου.

Στο παράθυρο που αναδύεται, επιλέξτε έναν τύπο συστήματος αρχείων για τον δίσκο.

Εάν χρησιμοποιείτε τον δίσκο σε Windows και υπολογιστές Mac OS πέρα από υπολογιστές Λίνουξ, επιλέξτε FAT. Εάν τον χρησιμοποιείτε μόνο σε Windows, NTFS μπορεί να είναι μια καλύτερη επιλογή. Μια σύντομη περιγραφή του τύπου συστήματος αρχείου θα παρουσιαστεί ως ετικέτα.

Δώστε στο δίσκο ένα όνομα και πατήστε διαμόρφωση για να ξεκινήσει η διαγραφή του δίσκου.

Αφού έχει τελειώσει η διαμόρφωση, αφαιρέστε με ασφάλεια τον δίσκο. Θα πρέπει τώρα να είναι κενός και έτοιμος να χρησιμοποιηθεί ξανά.

# Η διαμόρφωση ενός δίσκου δεν διαγράφει ασφαλώς τα αρχεία σας

Η διαμόρφωση ενός δίσκου δεν είναι ένας πλήρως ασφαλής τρόπος διαγραφής όλων των δεδομένων του. Ένας διαμορφωμένος δίσκος δεν φαίνεται να έχει αρχεία πάνω του, αλλά είναι δυνατό λογισμικό ειδικής ανάκτησης να ανακτήσει τα αρχεία. Εάν χρειάζεστε να διαγράψετε με ασφάλεια τα αρχεία, θα χρειαστείτε να χρησιμοποιήσετε ένα εργαλείο γραμμής εντολών, όπως το shred.