Шон Мек Кенс
shaunm@gnome.org 2012
Фил Бул
philbull@gmail.com
Притисните и држите леви тастер миша да извршите десни клик.

# Симулирајте десни клик миша

Можете да извршите десни клик држећи притиснут леви тастер миша. Ово је корисно ако налазите да вам је тешко да померате ваше прсте засебно на једној руци, или ако ваш показивачки уређај има само једно дугме.

Кликните на иконицу на крајњој десној страни траке изборника и изаберите Подешавања система.

Кликните на ваше име на горњој траци и изаберите Подешавања система.

Отворите Универзални приступ и изаберите језичак Указивање и кликање.

Укључите Симулацију секундарног клика.

Можете да измените колико дуго морате да држите притиснут леви тастер миша пре него што буде забележен као десни клик. У језичку Указивање и кликање, измените Кашњење прихватања под одељком Симулација секундарног клика.

Да извршите десни клик са симулираним десним кликом, задржите притиснутим леви тастер миша када желите да извршите десни клик, затим отпустите. Показивач ће бити обојен плавом бојом како будете држали притиснутим леви тастер миша. Када буде у потпуности обојен у плаво, отпустите тастер миша да извршите десни клик.

Неки посебни показивачи, као они за промену величине, не мењају боје. Још увек можете да користите симулирани секундарни клик као уобичајени, чак и ако не видите никакву промену на показивачу.

Ако користите Тастере миша, ово вам такође омогућава да извршите десни клик држећи притиснутим тастер 5 на тастатури.

У прегледу Активности, увек сте у могућности да задржите притисак да бисте извршили десни клик, чак и ако је ова функција искључена. Дуги притисци раде мало другачије у прегледу: Не морате да отпуштате тастер да бисте извршили десни клик.