Εντοπίστε τα αρχεία με βάση το όνομα του αρχείου και τον τύπο. Αποθηκεύστε τις αναζητήσεις σας για μελλοντική χρήση.
Έργο Τεκμηρίωσης GNOME
gnome-doc-list@gnome.org
Shaun McCance
shaunm@gnome.org
Michael Hill
mdhillca@gmail.com
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Αναζήτηση για αρχεία

Μπορείτε να αναζητήσετε αρχεία με βάση το όνομά τους ή τον τύπο του αρχείου άμεσα στον διαχειριστή αρχείων. Μπορείτε ακόμα να αποθηκεύσετε κοινές αναζητήσεις και θα εμφανιστούν ως ειδικοί φάκελοι στον προσωπικό σας φάκελο.

# Άλλες εφαρμογές αναζήτησης

# Αναζήτηση

Ανοίξτε την εφαρμογή αρχεία από την επισκόπηση Ενέργειες.

Εάν ξέρετε ότι τα αρχεία που θέλετε είναι σε συγκεκριμένο φάκελο, πηγαίνετε σε αυτόν τον φάκελο.

Πατήστε τον μεγεθυντικό φακό στην εργαλειοθήκη, ή πατήστε Ctrl F.

Πληκτρολογήστε μια λέξη ή λέξεις που ξέρετε ότι εμφανίζονται στο όνομα του αρχείου. Για παράδειγμα, εάν ονομάζετε όλα τα τιμολόγια με τη λέξη "τιμολόγιο", πληκτρολογήστε τιμολόγιο. Πατήστε εισαγωγή. Οι λέξεις ταιριάζουν ανεξάρτητα από πεζά/κεφαλαία.

Μπορείτε να περιορίσετε τα αποτελέσματά σας κατά τοποθεσία και τύπο αρχείου.

Πατήστε προσωπικό για περιορισμό των αποτελεσμάτων αναζήτησης στον φάκελό σας προσωπικός, ή όλα τα αρχεία για αναζήτηση παντού.

Πατήστε + και επιλέξτε τύπος αρχείου από την πτυσσόμενη λίστα για να περιορίσετε τα αποτελέσματα αναζήτησης με βάση τον τύπο του αρχείου. Πατήστε το κουμπί x για να αφαιρέσετε αυτήν την επιλογή και να διευρύνετε τα αποτελέσματα αναζήτησης.

Μπορείτε να ανοίξετε, να αντιγράψετε, να διαγράψετε ή αλλιώς να δουλέψετε με τα αρχεία σας από τα αποτελέσματα αναζήτησης, όπως ακριβώς θα κάνατε από κάθε φάκελο στον διαχειριστή αρχείων.

Πατήστε τον μεγεθυντικό φακό στην εργαλειοθήκη ξανά για να βγείτε από την αναζήτηση και να επιστρέψετε στον φάκελο.

Εάν κάνετε συγκεκριμένες αναζητήσεις συχνά, μπορείτε να τις αποθηκεύσετε για να τις προσπελάσετε γρήγορα.

# Αποθήκευση αναζήτησης

Αποθήκευση αναζήτησης όπως πιο πάνω.

Όταν είσαστε ικανοποιημένοι με τις παραμέτρους αναζήτησης, πατήστε το κουμπί γραναζιού και επιλέξτε αποθήκευση αναζήτησης ως.

Δώστε στην αναζήτηση ένα όνομα και πατήστε αποθήκευση. Εάν θέλετε, επιλέξτε έναν διαφορετικό φάκελο για να αποθηκεύσετε την αναζήτηση. Όταν προβάλετε αυτόν τον φάκελο, θα δείτε την αποθηκευμένη αναζήτησή σας ως ένα πορτοκαλί εικονίδιο φακέλου με έναν μεγεθυντικό φακό σε αυτό.

Για να αφαιρέσετε το αρχείο αναζήτησης όταν τελειώσετε με αυτό, απλά διαγράψτε την αναζήτηση όπως θα κάνατε με οποιαδήποτε άλλο αρχείο. Όταν διαγράφετε μια αποθηκευμένη αναζήτηση, δεν διαγράφει τα αρχεία που η αναζήτηση βρήκε.