Priložnici vikija Ubuntuove dokumentacije
Gnomov projekat dokumentacije
gnome-doc-list@gnome.org
Uverite se da su jednostavna mrežna podešavanja ispravna i pripremite se za nekoliko sledećih koraka rešavanja problema.

# Rešavanje problema bežične mreže

Izvršite proveru početka veze

U ovom koraku proverićete neke osnovne podatke o vašoj vezi bežične mreže. Ovime ćete da se uverite da vaš problem umrežavanja nije izazvan nekim jednostavnim problemom, kao što je isključena bežična mreža, i da se pripremite za nekoliko sledećih koraka u rešavanju problema.

Uverite se da vaš prenosni računar nije povezan na žičanu internet vezu.

Ako imate spoljni bežični prilagođivač (kao što je USB prilagođivač, ili PCMCIA kartica koji se priključuju na prenosni računar), uverite se da je čvrsto umetnut u odgovarajućem žlebu na vašem računaru.

Ako je vaša bežična kartica unutar vašeg računara, uverite se da je bežični prekidač postavljen na upaljeno (ako postoji). Prenosni računari često imaju bežične prekidače koje možete da uključite/isključite pritiskom na kombinaciju tastera na tastaturi.

Klinite na ikonicu mreže i uverite se da je Bežična podešena na UKLJ (I). Trebate takođe da proverite da Režim u avionu nije uključen.

Otvorite terminal, upišite nm-tool i pritisnite Unesi.

Ovo će prikazati podatke o vašim mrežnim komponentama i stanjima veze. Pogledajte pri dnu spiska podataka da li postoji odeljak koji se odnosi na bežični mrežni prilagođivač. Podaci za svaki mrežni uređaj su razdvojeni redom crtica. Ako pronađete red `State: Connected` (Stanje: Povezan) u odeljku za vaš bežični prilagođivač, to znači da radi i da je povezan na vaš bežični usmerivač.

Ako ste povezani na vaš bežični usmerivač, ali još uvek ne možete da pristupite internetu, vaš usmerivač nije ispravno podešen, ili je vaš dostavljač internet usluga (ISP) naišao na teničke probleme. Pregledajte vaš usmerivač i vodič ISP podešavanja da se uverite da su podešavanja ispravna, ili potražite pomoć od vašeg ISP-a.

Ako podatak od nm-tool nije ukazao da ste bili povezani na mrežu, kliknite Dalje da nastavite do sledećeg dela vodiča za rešavanje problema.