Преносни рачунар се успављује када спустите поклопац, да би сачувао енергију.
Гномов пројекат документације
gnome-doc-list@gnome.org
Екатерина Герасимова
kittykat3756@gmail.com

# Зашто се мој рачунар гаси када спустим поклопац?

Када спустите поклопац вашег преносног рачунара, ваш рачунар ће обуставити рад како би сачувао енергију. То значи да рачунар заправо није угашен — само се успавао. Можете да га повратите подизањем поклопца. Ако се не поврати, пробајте да кликнете мишем или да притиснете неки тастер. Ако и овако не проради, притисните дугме за напајање.

Неки рачунари не могу исправно да обуставе рад, обично зато што њихове компоненте нису у потпуности подржане оперативним системом (на пример, управљачки програми Линукса нису потпуни). У том случају, можете увидети да нисте у могућности да повратите ваш рачунар након што сте спустили поклопац. Можете да пробате да исправите проблем са обуставом, или можете да спречите рачунар да покуша да обустави рад када спустите поклопац.

# Не дозволите рачунару да обустави рад када спустите поклопац

Ако не желите да рачунар обустави рад када спустите поклопац, можете да измените подешавања тог понашања. Да подесите рачунар да затамни екран, уместо да обустави рад, када је спуштен поклопац:

Будите веома пажљиви ако мењате ово подешавање. Неки преносни рачунари мог да се прегреју ако су остављени да раде са спуштеним поклопцем, поготово ако су у затвореном простору као што је ранац.

Отворите програм Терминал из прегледа Активности.

Да измените подешавања коришћена када ради на батерији, упишите ову наредбу и притисните Унеси:

           gsettings set org.gnome.settings-daemon.plugins.power lid-close-battery-action blank

Да измените подешавања коришћена када ради на мрежном напајању, упишите ову наредбу и притисните Унеси:

           gsettings set org.gnome.settings-daemon.plugins.power lid-close-ac-action blank