Одредите основни преглед, начин ређања, и нивое увећања за управника датотека.
Тифани Антополоски
tiffany.antopolski@gmail.com
Шон Мек Кенс
shaunm@gnome.org
Мајкл Хил
mdhillca@gmail.com

# Поставке прегледа управника датотека

Можете да одредите основни преглед за нове фасцикле, како ће по основи бити поређане датотеке и фасцикле, ниво увећања за преглед иконама и збијени приказ, и да ли ће датотеке бити приказане у стаблу бочне површи. У било ком прозору управника датотека, кликните Датотеке на горњој траци, изаберите Поставке а затим језичак Прегледи.

# Подразумевани приказ

## Прегледај нове фасцикле помоћу

По основи, нове фасцикле се приказују у прегледу иконицама. Можете да изаберете преглед за сваку фасциклу коју разгледате тако што ћете кликнути на дугме списка или на дугме иконица на траци алата. Ако често користите преглед списком, овде можете да га поставите за основни.

## Поређај ставке

Можете да измените начин на који датотеке бивају смештене у засебној фасцикли тако што ћете кликнути на дугме на доле на траци алата и изабрати Према називу, Према величини, Према врсти или Према датуму измене, или кликом на заглавља колоне списка у прегледу списком. Погледајте за појединости. Овај изборник утиче само на текућу фасциклу.

Да измените основни поредак коришћен у новим фасциклама, користите падајући списак Поређај ставке у поставкама да поређате према називу, величини датотеке, врсти датотеке, према времену последње измене, према времену последњег приступа, или према времеу њиховог бацања у смеће.

## Поређај фасцикле пре датотека

По основи, управник датотека ће приказати све фасцикле пре датотека. Фасцикле и датотеке ће бити поређане на основу изабраног поретка ређања. Ако радије желите да фасцикле не третирате посебно и желите да их помешате са датотекама на основу поретка ређања, поништите избор ове опције.

## Прикажи скривене и резервне датотеке

Управник датотека по основи не приказује скривене датотеке или фасцикле. Погледајте за објашњења о скривеним датотекама. Можете да прикажете скривене датотеке у појединачном прозору тако што ћете изабрати Прикажи скривене датотеке, из изборника на доле на траци алата. Ако желите да увек прикажете скривене датотеке, или да их видите у сваком отвореном прозору управника датотека, изаберите ову опцију.

# Подразумевано за приказ иконицама

## Подразумевано увећање

Можете да учините иконице и текст већим или мањим у прегледу иконицама. Ово можете да урадите у појединачној фасцикли тако што ћете кликнути на дугме на доле на траци алата и изабрати Увећај, Умањи, или Уобичајена величина. Ако често користите већи или мањи ниво увећања, овом опцијом можете да поставите основни ниво увећања.

У прегледу списком, више или мање натписа је приказано на основу нивоа увећања. Погледајте за више појединости.

# Подразумевано за приказ списком

## Подразумевано увећање

Можете да учините иконице и текст већим или мањим у прегледу списком. Ово можете да урадите у појединачној фасцикли тако што ћете кликнути на дугме на доле на траци алата и изабрати Увећај, Умањи, или Уобичајена величина. Ако често користите већи или мањи ниво увећања, овом опцијом можете да поставите основни ниво увећања.