Ενεργοποιήστε τα πλήκτρα ποντικιού για να ελέγξετε το ποντίκι με το υποπληκτρολόγιο.
Phil Bull
philbull@gmail.com
Shaun McCance
shaunm@gnome.org
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Πατήστε και μετακινήστε τον δείκτη ποντικιού χρησιμοποιώντας το υποπληκτρολόγιο

Εάν δυσκολεύεστε χρησιμοποιώντας ένα ποντίκι ή μια άλλη συσκευή κατάδειξης, μπορείτε να ελέγξτε τον δείκτη ποντικιού χρησιμοποιώντας το αριθμητικό υποπληκτρολόγιο στο πληκτρολόγιό σας. Αυτό το γνώρισμα λέγεται πλήκτρα ποντικιού.

Πατήστε Ctrl Alt Tab για να εστιάσετε το πληκτρολόγιο στην πάνω γραμμή.

Χρησιμοποιήστε το δεξί και το αριστερό πλήκτρο βελών για να επιλέξετε το γενικό μενού πρόσβασης, έπειτα πατήστε εισαγωγή.

Χρησιμοποιήστε το πάνω και κάτω πλήκτρο βελών για να επιλέξετε πλήκτρα ποντικιού και πατήστε εισαγωγή.

Βεβαιωθείτε ότι το Num Lock είναι ανενεργό. Θα μπορείτε τώρα να μετακινήσετε τον δείκτη ποντικιού χρησιμοποιώντας το υποπληκτρολόγιο.

Αυτές οι οδηγίες παρέχουν τον πιο σύντομο τρόπο ενεργοποίησης πλήκτρων ποντικιού χρησιμοποιώντας μόνο το πληκτρολόγιο. Επιλέξτε γενικές ρυθμίσεις πρόσβασης για να δείτε περισσότερες επιλογές πρόσβασης.

Το υποπληκτρολόγιο είναι ένα σύνολο αριθμητικών πλήκτρων του πληκτρολογίου σας, συνήθως τακτοποιημένο σε ένα τετράγωνο πλέγμα. Εάν έχετε ένα πληκτρολόγιο χωρίς ένα υποπληκτρολόγιο (όπως ένα πληκτρολόγιο φορητού υπολογιστή), μπορεί να χρειαστείτε να κρατάτε πατημένη το πλήκτρο λειτουργίας (Fn) και να χρησιμοποιήσετε συγκεκριμένα άλλα πλήκτρα στο πληκτρολόγιό σας ως υποπληκτρολόγιο. Εάν χρησιμοποιείτε αυτό το γνώρισμα συχνά σε έναν φορητό υπολογιστή, μπορείτε να αγοράσετε εξωτερικό USB υποπληκτρολόγιο.

Κάθε αριθμός στο υποπληκτρολόγιο αντιστοιχεί σε μια κατεύθυνση. Για παράδειγμα, πατώντας 8 θα μετακινήσει τον δείκτη προς τα πάνω και πατώντας 2 θα τον μετακινήσει προς τα κάτω. Πατήστε το πλήκτρο 5 για να πατήσετε μια φορά το ποντίκι, ή πατήστε το γρήγορα δυο φορές για διπλοπάτημα.

Τα περισσότερα πληκτρολόγια έχουν ένα ειδικό πλήκτρο που επιτρέπει το δεξιό πάτημα· είναι συχνά κοντά στη γραμμή διαστήματος. Σημειώστε, όμως, ότι αυτό το πλήκτρο αποκρίνεται εκεί που είναι η εστίαση του πληκτρολογίου, όχι εκεί που είναι ο δείκτης ποντικιού. Δείτε για πληροφορίες πώς να δεξιοπατήσετε κρατώντας πατημένο το 5 ή το αριστερό πλήκτρο του ποντικιού.

Εάν θέλετε να χρησιμοποιήσετε το υποπληκτρολόγιο για να πληκτρολογήσετε αριθμούς ενώ είναι ενεργά τα πλήκτρα ποντικιού, ενεργοποιήστε το κλείδωμα αριθμών. Το ποντίκι δεν μπορεί να ελεγχθεί με το υποπληκτρολόγιο όταν το κλείδωμα αριθμών είναι ενεργό, όμως.

Τα κανονικά αριθμητικά πλήκτρα, σε μια γραμμή στην κορυφή του πληκτρολογίου, δεν ελέγχουν τον δείκτη ποντικιού. Μόνο τα αριθμητικά πλήκτρα του υποπληκτρολογίου μπορούν να χρησιμοποιηθούν.