Računalniki se običajno segrejejo, vendar se lahko tudi pregrejejo, kar lahko povzroči poškodbe.
Dokumentacijski projekt GNOME
gnome-doc-list@gnome.org

# Moj računalnik postane zelo vroč

Večina računalnikov se po nekaj časa segreje in nekateri lahko postanejo precej vroči. To je običajno in je del načina hlajenja računalnika. Vendar pa je zelo topel računalnik lahko znak pregrevanja, ki lahko povzroči škodo.

Večina prenosnikov se po uporabi segreje. Običajno vam zaradi tega ni treba skrbeti. Računalniki proizvedejo veliko toplote. Ker so prenosniki majhni, morajo svojo toploto hitro odstraniti, zato se zunanji del ohišja segreje. Nekateri prenosniki postanejo prevroči in so neudobni za uporabo. To je ponavadi posledica slabo zasnovanega sistema hlajenja. Včasih lahko dobite dodatne pripomočke hlajenja, ki se prilegajo na dno prenosnika in zagotavljajo učinkovito hlajenje.

V primeru da imate namizni računalnik, ki je prevroč za dotikanje, ima morda nezadostno hlajenje. V primeru da vas to skrbi, lahko kupite dodatne ventilatorje ali preverite, da v ventilatorjih ni prahu ali drugih blokad. Morda želite razmisliti o postavitvi računalnika v bolj prezračeno področje. V omejenih prostorih (na primer v omari) morda računalniški sistem hlajenja ne bo mogel odstraniti toplote in zagotoviti dovolj hitrega kroženja hladnega zraka.

Ekaterina Gerasimova

TODO: add that some laptops come with warnings to not use them on laps

Nekatere ljudi skrbi zdravstveno tveganje pri uporabi vročih prenosnikov. Nekateri trdijo, da lahko dolga uporaba vročega prenosnika v vašem naročju morda zmanjša (moško) plodnost, obstajajo pa tudi poročila o rahlih opeklinah (v ekstremnih primerih). V primeru da vas to skrbi, se posvetujte s svojim zdravnikom ali pa prenosnika ne dajajte v naročje.

Večina novejših računalnikov se v primeru da postanejo prevroči ugasne in s tem prepreči pojav škode. V primeru da se vaš računalnik ugaša, je to lahko vzrok. V primeru da se vaš računalnik pregreva, ga boste verjetno morali popraviti.