Shaun McCance
shaunm@gnome.org
Phil Bull
philbull@gmail.com
Lisää viive näppäimen painalluksen ja sen näytölle ilmestymisen väliin.
Timo Jyrinki
timo.jyrinki@iki.fi 2012.

# Hitaiden näppäimien päälle kytkeminen

Ota Hitaat näppäimet käyttöön, jos haluat, että näppäimen painalluksen ja sen rekisteröimisen välillä on pieni viive. Tämä tarkoittaa, että sinun täytyy pitää jokaista näppäintä pohjassa hetken aikaa ennen kuin se ilmestyy näytölle. Käytä hitaita näppäimiä, jos vahingossa painat kirjoittaessasi useita näppäimiä kerralla tai jos sinusta on hankalaa painaa oikeaa näppäintä näppäimistöltä ensimmäisellä kerralla.

Napsauta valikkopalkin oikeanpuoleisinta kuvaketta ja valitse Järjestelmäasetukset.

Napsauta nimeäsi yläpalkista ja valitse Järjestelmäasetukset...

Avaa Esteettömyys ja valitse Kirjoittaminen-välilehti.

Kytke Hitaat näppäimet käyttöön.

# Hitaiden näppäinten pikainen käyttöönotto ja käytöstä poistaminen

Valitse Käytä näppäimistön esteettömyysasetuksia ottaaksesi hitaat näppäimet käyttöön näppäimistöltä. Kun tämä asetus on valittu, Vaihto-näppäimen painaminen kahdeksan sekunnin ajan ottaa hitaat näppäimet käyttöön tai poistaa ne käytöstä.

Voit myös muuttaa hitaiden näppäinten käyttöasetusta napsauttamalla esteettömyyskuvaketta valikkopalkissa ja valitsemalla Hitaat näppäimet.

Käytä Viiveen kesto -liukusäädintä hallitaksesi aikaa, miten kauan näppäintä täytyy painaa sen rekisteröitymiseksi.

Voit asettaa tietokoneen toistamaan äänen, kun painat näppäintä, kun painallus on hyväksytty tai kun painallus on hylätty, koska et pitänyt näppäintä pohjassa tarpeeksi kauan.