Phil Bull
philbull@gmail.com
Ja tīkla iestatījumi netiek piešķirti automātiski, tos var ievadīt pašrocīgi.

# Pašrocīgi iestatīt tīkla iestatījumus

Ja tīkla iestatījumi netiek piešķirti automātiski, tad tos jāiestata pašrocīgi. Šeit tiek pieņemts, ka jūs jau zināt, kādi ir iestatāmie iestatījumi. Ja nē, tad tie jājautā tīkla administratoram vai jālūko maršrutētāja vai tīkla komutatora iestatījumi.

# Lai pašrocīgi iestatītu tīkla iestatījumus:

Spiediet uz tīkla ikonas augšējā joslā un izvēlieties Tīkla iestatījumi.

Izvēlieties tīkla savienojumu, ko vēlaties pašrocīgi iestatīt, un spiediet Konfigurēt. Piemēram, ja savienojaties ar tīklu ar pievienotu kabeli, tad izvēlieties Vadu.

Pārliecinieties, ka bezvadu tīkla karte ir ieslēgta vai tīkla kabelis ir iesprausts. Citādāk nebūs iespējams nospiest pogu Konfigurēt.

Dodieties uz IPv4 iestatījumi cilni un izmainiet Metode uz Pašrocīgi.

Spiediet uz Pievienot un ierakstiet IP adresi, tīkla masku un noklusēto vārtejas IP adresi attiecīgajā kolonā Adreses sarakstā. Spiediet Enter vai Tab pēc tam, kad esat ierakstījis adresi.

Šīm trim adresēm ir jābūt IP adresēm; tas ir, tām ir jābūt ar četriem skaitļiem, kas atdalīti ar punktu (piemēram, 123.45.6.78).

Atbilstošā laukā ievadiet DNS serveru, kurus vēlaties izmantot, IP adreses, atdalītas ar komatiem.

Spiediet Saglabāt. Ja neesat savienojies ar tīklu, spiediet uz tīkla ikonas augšējā joslā un savienojieties. Pārbaudiet tīkla iestatījumus, piemēram, mēģinot apmeklēt kādu vietni vai aplūkojot tīklā koplietotas datnes.