Сазнајте како да напустите ваш кориснички налог, одјављивањем, променом корисника, и тако даље.
Шон Мек Кенс
shaunm@gnome.org
Андре Клапер
ak-47@gmx.net
Александре Франке
afranke@gnome.org

# Одјављивање, гашење, промена корисника

shaunm

More links would be good, especially in #logout. Could go final as-is. Incomplete for now

Када завршите са коришћењем рачунара, можете да га угасите, обуставите (зарад чувања енергије), или да га оставите упаљеним и да се одјавите.

# Одјављивање или промена корисника

Ако желите да оставите ваш рачунар другим корисницима на коришћење, можете или да се одјавите, или да останете пријављени а само да промените корисника. Ако промените корисника, сви ваши програми ће наставити да раде, и све ће бити на истом месту када се поново пријавите.

Да се Одјавите или да Промените корисника, кликните на ваше име на горњој траци и изаберите одговарајућу могућност.

Ставке Одјави ме и Промени корисника су приказане у изборнику само ако имате више од једног корисничког налога на вашем рачунару.

# Закључавање екрана

Ако оставите ваш рачунар на кратко, требали бисте да закључате екран како бисте спречили друге да приступе вашим датотекама или да покрену програме. Када се вратите, издигните застор екрана закључавања и унесите вашу лозинку да се поново пријавите. Ако не закључате ваш екран, он ће се сам закључати након одређеног времена.

Да закључате екран, кликните на ваше име на горњој траци и изаберите Закључај екран.

Када је закључан ваш екран, други корисници могу да се пријаве на своје личне налоге кликом на Промени корисника на екрану за лозинку. Ви ћете моћи да се вратите вашем окружењу када они заврше.

# Обустављање

Да сачувате енергију, обуставите ваш рачунар када га не користите. Ако користите преносни рачунар, Гном самостално обуставља ваш рачунар када спустите поклопац. Ово чува ваше стање у меморију рачунара и гаси већину функција рачунара. Врло мала количина напајања се још увек користи за време обустављања.

Да ручно обуставите рад вашег рачунара, кликните на ваше име на горњој траци и држите притиснутим тастер Алт. Опција Искључи ће се променити у Обустави. Након тога изаберите Обустави.

# Гашење или поновно покретање

Ако желите да трајно угасите ваш рачунар, или да га поново покренете, кликните на ваше име на горњој траци и изаберите Угаси. Отвориће се прозорче на коме ћете моћи да изаберете Поново покрени или Угаси.

Ако су пријављени још неки корисници, неће вам бити допуштено да угасите или да поново покренете рачунар, јер би то окончало њихове сесије. Ако сте администратор, биће вам затражена лозинка да бисте могли да угасите рачунар.

Можда ћете пожелети да угасите ваш рачунар ако желите да га преместите а немате батерију, или је празна или не обезбеђује довољно напајања. Искључени рачунар такође користи мање напајања него када је обустављен.