Гномов пројекат документације
gnome-doc-list@gnome.org
Бежична веза може бити искључена или оштећена, у близини може бити превише бежичних веза, или можете бити ван домета.

# Не могу да видим моју бежичну везу на списку

Постоји велики број разлога зашто нећете бити у могућности да видите вашу бежичну мрежу на списку мрежа који се појављује када кликнете на иконицу мреже на горњој траци.

Ако на списку није приказана ниједна мрежа, можда је искључена ваша бежична картица, или уопште не ради. Проверите да ли је укључена.

Ако у близини има много бежичних мрежа, можда мрежа коју тражите није на првој страници списка. У том случају, потражите при дну списка стрелицу која указује напред десно и поставите вашег миша изнад ње да прикажете остале бежичне мерже.

Можда се налазите ван домета мреже. Покушајте да се приближите бежичној базној станици/усмеривачу и погледајте да ли се мрежа појављује на списку после тога.

Потребно је мало времена да би се списак мрежа ажурирао. Ако сте управо упалили ваш рачунар или сте се преместили на неко друго место, сачекајте неки минут и након тога проверите да ли су се мреже појавиле на списку.

Мрежа може бити скривена. Треба да се повежете на други начин ако је то скривена мрежа.