Συντελεστές στην τεκμηρίωση βίκι του ουμπούντου
Έργο Τεκμηρίωσης GNOME
gnome-doc-list@gnome.org
Βεβαιωθείτε ότι οι απλές ρυθμίσεις δικτύου είναι σωστές και προετοιμάστε για τα επόμενα λίγα βήματα ανίχνευσης προβλημάτων.
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Ανιχνευτής προβλημάτων ασύρματου δικτύου

Εκτέλεση αρχικού ελέγχου σύνδεσης

Σε αυτό το βήμα θα ελέγξετε μερικές βασικές πληροφορίες για την σύνδεση ασύρματου δικτύου. Αυτό γίνεται για να βεβαιωθείτε ότι το πρόβλημα του δικτύου δεν προκαλείται από ένα σχετικά απλό θέμα, όπως η απενεργοποίηση μιας ασύρματης σύνδεσης και για να προετοιμαστείτε για τα επόμενα λίγα βημάτα ανίχνευση του προβλήματος.

Βεβαιωθείτε ότι ο φορητός υπολογιστής σας δεν είναι συνδεμένος σε μια ενσύρματη σύνδεση διαδικτύου.

Εάν έχετε έναν εξωτερικό ασύρματο προσαρμογέα (όπως έναν προσαρμογέα USB ή μια κάρτα PCMCIA που συνδέεται στον φορητό σας), βεβαιωθείτε ότι έχει εισαχθεί στέρεα στην κατάλληλη σχισμή του υπολογιστή σας.

Εάν η ασύρματη κάρτα σας είναι μέσα στον υπολογιστή σας, βεβαιωθείτε ότι ο ασύρματος διακόπτης είναι ενεργός (εάν έχει έναν διακόπτη). Οι φορητοί υπολογιστές συχνά έχουν διακόπτες ασύρματου που μπορείτε να εναλλάξετε πατώντας έναν συνδυασμό πλήκτρων πληκτρολογίου.

Πατήστε το εικονίδιο δικτύου και βεβαιωθείτε ότι το ασύρματο είναι ενεργό. Θα πρέπει επίσης να ελέγξετε ότι η λειτουργία αεροπλάνου δεν είναι ενεργή.

Ανοίξτε τον τερματικό, πληκτρολογήστε nm-tool και πατήστε εισαγωγή.

Αυτό θα εμφανίσει πληροφορίες για το υλικό δικτύου και την κατάσταση σύνδεσης. Κοιτάξτε στη λίστα των πληροφοριών για να δείτε εάν υπάρχει ενότητα σχετική με τον προσαρμογέα ασύρματου δικτύου. Οι πληροφορίες για κάθε συσκευή δικτύου ξεχωρίζονται από μια γραμμή με παύλες. Εάν βρείτε τη γραμμή `κατάσταση: συνδεμένη` στην ενότητα για τον ασύρματο προσαρμογέα σας, αυτό σημαίνει ότι δουλεύει και είναι συνδεμένο με τον ασύρματο δρομολογητή.

Εάν είσαστε συνδεμένοι με τον ασύρματο δρομολογητή, αλλά δεν μπορείτε να προσπελάσετε το διαδίκτυο, ο δρομολογητής σας ενδέχεται να μην έχει ρυθμιστεί σωστά, ή ο πάροχος υπηρεσιών διαδικτύου (ISP) μπορεί να αντιμετωπίζει κάποια τεχνικά προβλήματα. Εξετάστε τον δρομολογητή σας και τους οδηγούς διαμόρφωσης ISP για να βεβαιωθείτε ότι οι ρυθμίσεις είναι σωστές, ή επικοινωνήστε με τον ISP σας για υποστήριξη.

Εάν οι πληροφορίες από το nm-tool δεν έδειξαν ότι είσαστε συνδεμένοι στο δίκτυο, πατήστε επόμενο για να συνεχίσετε στο επόμενο τμήμα του οδηγού αντιμετώπισης προβλημάτων.