Comprobe que non está silenciado, que os cables están enchufados correctamente e que a tarxeta de son foi detectado.
Proxecto de documentación de GNOME
gnome-doc-list@gnome.org
Fran Dieguez
frandieguez@gnome.org 2011, 2012.

# Non podo escoitar ningún son do computador

Se non pode escoitar ningún son no seu computador, por exemplo cando reproduce música, tente estes pasos de resolución de erros para ver se pode arranxar o problema.

# Asegúrese que o son non está desactivado

Prema a icona de son no panel superior (semella un altofalante) e asegúrese de que o son non estea silenciado ou na posición cara abaixo.

Algúns equipos portátiles teñen interruptores de silencio ou teclas nos seus teclados, probe a premer dita tecla para ver se se activa o son.

Tamén pode comprobar que non silenciou o aplicativo que está usando para reproducir o son (por exemplo, o seu reprodutor de música ou reprodutor de filmes). O aplicativo pode ter un botón de silencio ou de volume na súa xanela principal, polo que debe comprobalo. Tamén pode premer na icona no panel superior e seleccionar Preferencias de son. Cando apareza a xanela de Son, vaia á lapela Aplicativos e comprobe que o seu aplicativo non está silenciado.

# Comprobe que os altoparlantes están acendidos e están conectados correctamente

Se o seu equipo ten altoparlantes externos, asegúrese de que están acendidos e que o volume está activado. Asegúrese de que o cable do altavoz esté conectado ao zócalo de «saída» na parte posterior do equipo. Esta toma é polo xeral de cor verde claro.

Algunhas tarxetas de son son capaces de cambiar o zócalo que usan para a saída (dos altoparlantes) e a entrada (desde o micrófono, por exemplo) e a entrada (desde o micrófono, por exemplo). O zócalo de saída pode ser diferente cando se executa Linux no lugar de Windows ou Mac OS. Tente conectar o cable do altavoz aos diferentes zócalos de audio no equipo sucesivamente, para ver se funciona.

Unha última cousa que comprobar é que o cable de son estea conectado correctamente na parte traseira dos altoparlantes. Algúns altoparlantes teñen máis dunha entrada.

# Comprobe que o dispositivo de son correcto está seleccionado

Algúns equipos teñen varios «dispositivos de son» instalados. Algúns destes son capaces de facer saír o son e outros non, así que vostede debe comprobar que ten seleccionado o correcto. Isto podería implicar algún ensaio e erro para elixir o correcto.

Prema a icona de son no panel superior e seleccione Preferencias de son.

Na xanela de Son que aparece, vaia á lapela Saída. Tome nota de que dispositivo e perfil están seleccionados (para que poida volver ás seleccións predeterminadas se o cambio non funciona).

Para o dispositivo seleccionado, tentar cambiar o perfil; reproducir un son despois de cambiar o perfil, para comprobar que funciona. Pode necesitar ir a través da lista e probar cada perfil.

Se iso non funciona, pode tentar facer o mesmo con calquera dos dispositivos que se mostran.

Tente cambiar a opción Conector na lapela Saída tamén.

# Comprobe que a tarxeta de son foi detectada correctamente

Pode que a súa tarxeta de son non se teña detectado correctamente. Se aconteceu isto, o equipo vai pensar que non é capaz de reproducir o son. Unha posíbel razón para que non se detecte a tarxeta correctamente é que os controladores da tarxeta non están instalados.

Vaia á vista previa de Actividades e abra un terminal.

Escriba aplay -l e prema Intro.

Mostrarase unha lista de dispositivos. Se non hai ningún dispositivo hardware de reprodución, a súa tarxeta non se detectou.

Se non se detecta a súa tarxeta de son, pode que teña que instalar manualmente os controladores. A forma de facelo dependerá da tarxeta que teña.

Pode ver que tarxeta de son está usando a orde lspci no Terminal. Debe executar lspci como superusuario. Escriba sudo lspci e escriba o seu contrasinal, ou escriba su, escriba o contrasinal de root (administración), logo escriba lspci. Vexa se se mostra un controlador de son ou un dispositivo de son para o seu modelo e fabricante de modelo de tarxeta de son. lspci -v mostraralle unha lista con información máis detallada.

Pode que encontre e saiba instalar os controladores para a súa tarxeta. O mellor é pedir instrucións nos foros de soporte (ou similares) para a súa distribución de Linux.

Se non pode conseguir os controladores para a tarxeta de son, é posíbel que prefira comprar unha tarxeta de son nova. Pode obter tarxetas de son que se poden instalar no equipo e tarxetas de son externas USB.