Приложници викија Убунтуове документације
Гномов пројекат документације
gnome-doc-list@gnome.org
Чак и када је ваш бежични прилагођивач прикључен, може бити да га рачунар не препозна исправно.

# Решавање проблема бежичне везе

Проверите да ли је препознат бежични прилагођивач

Чак и када је бежични прилагођивач прикључен на рачунар, може бити да га рачунар не препознаје као мрежни уређај. У овом кораку, проверићете да ли је уређај исправно препознат.

Отворите прозор терминала, упишите lshw -C network и притисните Унеси. Ако ово да поруку са грешком, мораћете да инсталирате програм lshw на ваш рачунар.

Прегледајте испис који ће се појавити и пронађите одељак Бежични уређај. Ако је ваш бежични прилагођивач исправно откривен, видећете нешто слично (али не и исто) овоме:

*-network опис: Wireless interface производ: PRO/Wireless 3945ABG [Golan] Network Connection продавац: Intel Corporation

Ако је бежични уређај на списку, наставите на кораку управљачких програма уређаја.

Ако бежични уређај није на списку, следећи корак који ћете предузети зависиће од врсте уређаја који користите. Погледајте одељак испод који се односи на врсту бежичног прилагођивача који има ваш рачунар (унутрашњи ПЦИ, УСБ, или ПЦМЦИА).

# ПЦИ (унутрашњи) бежични прилагођивач

Унутрашњи ПЦИ прилагођивачи су најуобичајенији, и налазе се у већини преносних рачунара направљених у последњих неколико година. Да проверите да ли је ваш ПЦИ бежични прилагођивач препознат:

Отворите терминал, упишите lspci и притисните Унеси.

Прегледајте списак уређаја који ће бити приказан и пронађите оне који су означени као `Network controller` или `Ethernet controller`. Неколико уређаја може бити означено на тај начин; онај који одговара вашем бежичном прилагођивачу може да садржи речи као што су `wireless`, `WLAN`, `wifi` или `802.11`. Ево и једног примера како би ставка могла да изгледа:

Network controller: Intel Corporation PRO/Wireless 3945ABG [Golan] Network Connection

Ако пронађете ваш бежични прилагођивач на списку, пређите на корак управљачких програма уређаја. Ако не пронађете ништа што се односи на ваш бежични прилагођивач, погледајте упутства испод.

# УСБ бежични прилагођивач

Бежични прилагођивачи који се прикључују на УСБ прикључницу на вашем рачунару су мање заступљени. Могу да се прикључе директно на УСБ прикључницу, или могу бити повезани УСБ каблом. 3Г/мобилни широкопојасни прилагођивачи су по изгледу врло слични бежичним прилагођивачима, тако да ако мислите да имате УСБ бежични прилагођивач, двапута проверите да то није заправо 3Г прилагођивач. Да проверите да ли је ваш УСБ бежични прилагођивач препознат:

Отворите терминал, упишите lsusb и притисните Унеси.

Прегледајте списак уређаја који ће бити приказан и пронађите нешто што изгледа да се односи на бежични или мрежни уређај. Оно што одговара вашем бежичном прилагођивачу може да садржи речи као што су `wireless`, `WLAN`, `wifi` или `802.11`. Ево и једног примера како би ставка могла да изгледа:

Bus 005 Device 009: ID 12d1:140b Huawei Technologies Co., Ltd. EC1260 Wireless Data Modem HSD USB Card

Ако пронађете ваш бежични прилагођивач на списку, пређите на корак управљачких програма уређаја. Ако не пронађете ништа што се односи на ваш бежични прилагођивач, погледајте упутства испод.

# Проверите ПЦМЦИА уређај

ПЦМЦИА бежични прилагођивачи су обично правоугаоне картице које се ужлебљују са стране на вашем преносном рачунару. Врло често се могу наћи у старијим рачунарима. Да проверите да ли је ваш ПЦМЦИА прилагођивач препознат:

Покрените рачунар без прикљученог бежичног прилагођивача.

Отворите терминал и упишите следеће, затим притисните Унеси:

tail -f /var/log/messages

Ово ће приказати списак порука које се односе на физичке компоненте вашег рачунара, и самостално ће се ажурирати ако се измени нешто у вези ваших физичких делова.

Уметните бежични прилагођивач у ПЦМЦИА жлеб и погледајте шта се изменило у прозору терминала. Измене ће садржати неке податке о вашем бежичном прилагођивачу. Прегледајте их и видите да ли можете да их одредите.

Да зауставите извршавање наредбе у терминалу, притисните Ктрл Ц. Након овога, можете да затворите терминал ако желите.

Ако сте пронашли неке податке о вашем бежичном прилагођивачу, пређите на корак управљачких програма уређаја. Ако не пронађете ништа што се односи на ваш бежични прилагођивач, погледајте упутства испод.

# Бежични прилагођивач није препознат

Ако ваш бежични прилагођивач није препознат, неће моћи да ради исправно или неће бити инсталирани одговарајући управљачки програми за њега. Како ћете проверити да ли постоје неки управљачки програми које можете да инсталирате зависиће од тога коју дистрибуцију Линукса користите (Убунту, Федора или опенСуСЕ).

Да набавите одређенију помоћ, погледајте опције помоћи на веб сајту ваше дистрибуције. Могле би да садрже дописне листе и веб ћаскања на којима бисте могли да питате о вашем бежичном прилагођивачу, на пример.