Dokumentacijski projekt GNOME
gnome-doc-list@gnome.org
Dodajte datoteko .is_audio_player, ki bo vašemu računalniku povedala, da je to predvajalnik zvoka.

# Zakaj moj predvajalnik zvoka ob vklopu ni prepoznan?

V primeru da vaš predvajalnik zvoka (predvajalnik MP3 in podobno) vklopite v računalnik, vendar ga v programu za organizacijo ne morete videti, potem morda ni bil pravilno prepoznan kot predvajalnik zvoka.

Predvajalnik odklopite in ga ponovno priklopite. V primeru da to ne pomaga, odprite Upravljalnik datotek. Predvajalnik bi moral biti izpisan v stranski vrstici pod Naprave. Kliknite nanj za odprtje mape predvajalnika zvoka. Sedaj kliknite Datoteka Nov dokument Prazen dokument, vpišite .is_audio_player in pritisnite Enter (pika in podčrtaja sta pomembna. Vse črke naj bodo male). Ta datoteka vašemu računalniku pove, da naj napravo prepozna kot predvajalnik zvoka.

Sedaj v stranski vrstici upravljalnika datotek najdite predvajalnik zvoka in ga izvrzite (desno kliknite nanj in kliknite Izvrzi). Odklopite ga in ga nato priklopite nazaj. Tokrat bi ga moral organizator glasbe prepoznati kot predvajalnik zvoka. V primeru da se to ne zgodi, organizator glasbe zaprite in ga ponovno odprite.

Ta navodila ne bodo delovala za iPode in nekatere druge predvajalnike zvoka. To bi moralo delovati, če je vaš predvajalnik naprava obsežne shrambe USB. To bi moralo pisati v priročniku naprave.

Ko znova gledate vsebino mape predvajalnika zvoka, datoteke .is_audio_player ne boste videli. To se zgodi, ker pika v imenu datoteke upravljalniku datotek pove, naj datoteko skrije. Da je datoteka še vedno tam lahko preverite s klikom na Pogled Pokaži skrite datoteke.