Ekaterina Gerasimova
kittykat3756@gmail.com
Michael Hill
mdhillca@gmail.com
Ļaut citiem cilvēkiem skatīt un mijiedarboties ar jūsu darbvirsmu, izmantojot VNC.

# Koplietot savu darbvirsmu

Jūs varat dod citiem cilvēkiem pieeju jūsu darbvirsmai un kontroli pār to ar darbvirsmas skatīšanas lietotnes starpniecību. Konfigurējiet Darbvirsmas koplietošanu, lai ļautu citiem piekļūt jūsu darbvirsmai un noteiktu drošības iestatījumus.

Aktivitāšu pārskatā spiediet režģa pogu un panelī atveriet Darbvirsmas koplietošanu.

Lai rādītu citiem savu darbvirsmu, izvēlieties Atļaut citiem lietotājiem skatīt jūsu darbvirsmu. Tad citi cilvēki varēs mēģināt izveidot savienojumu ar jūsu datoru, lai redzētu jūsu ekrānā notiekošo.

Lai dotu citiem iespēju mijiedarboties ar savu darbvirsmu, izvēlieties Atļaut citiem lietotājiem kontrolēt jūsu darbvirsmu. Tad otrs cilvēks varēs kustināt jūsu peles rādītāju, palaist lietotnes un pārlūkot datnes jūsu datorā, atkarībā no aktīvajiem drošības iestatījumiem.

# Drošība

Ir svarīgi nopietni apdomāt katra drošības iestatījuma nozīmi, pirms to mainīt.

## Apstiprināt pieeju jūsu datoram

Ja vēlaties paturēt iespēju izvēlēties, vai kāds drīkst piekļūt jūsu datoram, atzīmējiet Jums jāapstiprina katra piekļuve jūsu mašīnai. Ja atslēgsiet šo iespēju, jums nejautās, vai atļaut kādam pieslēgties jūsu datoram.

Pēc noklusējuma šī iespēja ir ieslēgta.

## Izmantot paroli

Lai citiem cilvēkiem būtu jāievada parole, veidojot savienojumu ar jūsu darbvirsmu, izvēlieties Prasīt lietotājam ievadīt paroli. Ja atļausiet koplietošanu bez šīs iespējas, jebkurš var mēģināt skatīt jūsu darbvirsmu.

Pēc noklusējuma šī iespēja nav ieslēgta, bet jums vajadzētu to ieslēgt un iestatīt drošu paroli.

## Atļaut interneta pieeju jūsu darbvirsmai

Ja jūsu maršrutētājs atbalsta UPnP protokolu IGDP un tas ir ieslēgts, jūs varat atļaut skatīt jūsu darbvirsmu cilvēkiem, kas nav jūsu lokālajā tīklā. Lai to atļautu, izvēlieties Automātiski konfigurēt UPnP maršrutētāju, lai atvērtu un pārsūtītu portus. Vai arī varat konfigurēt savu maršrutētāju pašrocīgi.

Pēc noklusējuma šī iespēja ir atslēgta.

# Rādīt paziņojumu lauka ikonu

Lai jums būtu iespēja atvienot kādu, kas skata jūsu darbvirsmu, šim iestatījumam jābūt ieslēgtam. Ja izvēlēsities Vienmēr, šī ikona būs redzama neatkarīgi no tā, vai kāds skata jūsu darbvirsmu.

Ja šī iespēja ir atslēgta, atkarībā no drošības iestatījumiem, kāds varētu pieslēgties jūsu darbvirsmai, jums par to nezinot.