Možete da se prijavite na vaš sistem koristeći podržane čitače otisaka prstiju.
Gnomov projekat dokumentacije
gnome-doc-list@gnome.org
Pol V. Frilds
stickster@gmail.com

# Prijavite se čitačem otisaka

Ako vaš sistem ima podržane čitače otisaka prstiju, možete da zabeležite vaš otisak prsta i da ga koristite za prijavljivanje. Morate biti administrator da biste izvršili ove korake.

Kao prvo, zabeležite otisak prsta koji sistem može da koristi da bi vas prepoznao.

Ako je vaš prst previše suv, možete imati poteškoća prilikom beleženja vašeg otiska prsta. Ako do ovoga dođe, navlažite malo vaš prst, obrišite ga čistom krpom, bez vlakana, i pokušajte ponovo.

Kliknite na vaše ime na gornjoj traci, zatim kliknite na sličicu pored vašeg imena da otvorite prozor Korisnički nalozi.

Otključajte vaš nalog koristeći dugme Otključaj u gornjem desnom uglu alata Korisnički nalozi.

Unesite vašu lozinku na upitu.

Izaberite opciju Isključeno pored Prijavljivanje otiskom prsta.

Izaberite opciju za otisak prsta koji želite da zabeležite. Možete da izaberete kažiprst desne ruke, kažiprst leve ruke, ili neki drugi prst. Zatim izaberite Napred.

Prevucite tri puta prstom koji ste izabrali umerenom brzinom po čitaču otisaka prstiju. Svaki put kada čitač otisaka prstiju ispravno prepozna vaš otisak prsta, odgovarajuća slika ruke će se preobratiti u sliku otiska prsta sa znakom potvrđivanja. Nakon trećeg prevlačenja, videćete poruku Urađeno!

Izaberite Napred. Videćete poruku potvrdnu poruku o tome da je vaš otisak prsta uspešno sačuvan. Izaberite Zatvori da završite.

Sada proverite da li vaše prijavljivanje otiskom prsta radi. Ako ste zabeležili otisak prsta, još uvek ćete imati opciju prijavljivanja vašom lozinkom.

Sačuvajte sve otvorene poslove, i zatim se odjavite. Izaberite vaše ime u gornjem desnom uglu i izaberite Odjavi me….

Pojaviće se poruka potvrđivanja. Izaberite Odjavi da potvrdite. Pojaviće se ekran z aprijavljivanje.

Na ekranu za prijavljivanje, izaberite vaše korisničko ime sa spiska. Pojaviće se prozorče za unos lozinke.

U roku od 30 sekundi, izaberite dugme otiska prsta sa desne strane vašeg imena.

Dugme otiska prsta kao natpis ima sliku ruke. Ako vreme istekne, dugme će nestati i biće vam dopušteno da se prijavite samo lozinkom. Ako želite da pokušate ponovo, izaberite dugme Otkaži i vratite se na prethodni korak.

Prevucite prst koji ste zabeležili umerenom brzinom preko čitača otisaka prstiju. I bićete prijavljeni.

Ako ste prethodno napravili privezak za prijavljivanje, obezbeđen je lozinkom. Da ga otključate, unesite vašu lozinku.