Quitar ficheiros ou cartafois que non se necesitan.
Cristopher Thomas
crisnoh@gmail.com
Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com
Fran Dieguez
frandieguez@gnome.org 2011, 2012.

# Eliminar ficheiros e cartafoles

Se xa non quere un ficheiro ou cartafol, pode eliminalo. Cando elimina un elemento, móvese ao cartafol Lixo, onde se garda ate que o baleire. Pode restaurar elementos do lixo á súa localización orixinal se decide que os precisa, ou se eliminounos accidentalmente.

# Cortar e pegar ficheiros (para movelos)

Seleccione o elemento que quere eliminar premendo sobre el unha vez.

Prema Ctrl Supr no seu teclado. Alternativamente, arrastre o elemento até o Lixo na barra lateral.

Para eliminar ficheiros permanentemente e liberar espazo no computador, debe baleirar o lixo. Para baleirar o lixo, prema co botón dereito no Lixo na barra lateral e seleccione Baleirar lixo.

# Eliminar de forma permanente un ficheiro

Pode eliminar un ficheiro permanentemente de forma inmediata, sen telo que enviar primeiro ao lixo.

## Eliminar de forma permanente un ficheiro

Seleccione o elemento que quere eliminar.

Prema e manteña a tecla Maiús e logo prema a tecla Suprimir no seu teclado.

Xa que non é posíbel desfacer isto, preguntaráselle se quere eliminar o ficheiro ou cartafol.

Se precisa con frecuencia eliminar ficheiros sen usar o lixo (por exemplo, se traballa a miúdo con datos sensíbeis), pode engadir unha opción Eliminar ao menú contextual de ficheiros e cartafoles. Prema Ficheiros na barra superior, seleccione Preferencias e seleccione a lapela Comportamento. Seleccione Incluír unha orde «Eliminar» que non use o lixo.

Os ficheiros eliminados nun dispositivo extraíbel poden non ser visíbeis noutros sistemas operativos, tales como Windows ou Mac OS. Os ficheiros seguen aí, e estarán dispoñíbeis cando conecte o dispositivo de novo no seu computador.