Gnomov projekat dokumentacije
gnome-doc-list@gnome.org
Dodajte .is_audio_player datoteku da obavestite vaš računar da je to uređaj za puštanje muzike.

# Zašto moj uređaj za puštanje muzike nije prepoznat kada ga priključim?

Ako je vaš zvučni uređaj (MP3 uređaj itd.) priključen na računar ali ga ne vidite u vašem programu za organizovanje muzike,može biti da nije ispravno prepoznat kao uređaj za puštanje muzike.

Pokušajte da isključite uređaj i da ga ponovo priključite. Ako ovo ne pomogne, otvorite upravnika datoteka. Videćete plejer na spisku pod Uređaji u bočnoj površi — kliknite na njega da otvorite fasciklu za zvučni uređaj. Sada, kliknite Datoteka Novi dokument Prazan dokument, upišite .is_audio_player i pritisnite Unesi (tačka i donje crtice su važne, i sve treba biti napisano malim slovima). Ova datoteka će reći vašem računaru da prepozna uređaj kao uređaj za puštanje zvuka.

Sada, pronađite audio plejer u bočnoj površi upravnika datoteka i izbacite ga (desni klik i Izbaci). Isključite ga, zatim ga ponovo priključite. Ovaj put bi trebao biti prepoznat kao uređaj za puštanje zvuka u vašem programu za organizovanje muzike. Ako nije, probajte da zatvorite program za muziku i zatim ga otvorite ponovo.

Ova uputstva neće raditi za iPodove i neke druge uređaje za puštanje muzike. Trebali bi da rade ako je vaš plejer USB skladišni uređaj, ipak; trebalo bi da piše u uputstvu da li jeste.

Kada opet pogledate u fasciklu audio plejera, nećete videti datoteku .is_audio_player. Zato što tačka na početku naziva datoteke govori upravniku datoteka da sakrije ovu datoteku. Možete da proverite da je još uvek tu tako što ćete kliknuti Pregled Prikaži skrivene datoteke.