Spisak fascikli u kojima možete da pronađete dokumenta, datoteke i podešavanja koja ćete želeti da pričuvate u rezervi.
Tifani Antopoloski
tiffany.antopolski@gmail.com
Gnomov projekat dokumentacije
gnome-doc-list@gnome.org
Majkl Hil
mdhillca@gmail.com

# Gde mogu da pronađem datoteke za koje želim da napravim rezervu?

Prilikom pokušaja pravljenja rezerve najteži korak je odlučivanje o tome za koje datoteke napraviti rezervu. Ispod su navedena najopštija mesta važnih datoteka i podešavanja za koja ćete želeti da napravite rezervu.

Lične datoteke (dokumenta, muzika, fotografije i video zapisi)

Ove datoteke se uobičajeno nalaze u fašoj ličnoj fascikli (/home/vaše_ime). Mogu biti u podfasciklama kao što je Radna površ, Dokumenta, Slike, Muzika i Video).

Ako vaš medijum za rezervu ima dovoljno prostora (ako je to spoljni čvrsti disk, na primer), uzmite u obzir pravljenje rezerve čitave lične fascikle. Možete da saznate koliko prstora na disku zauzima vaša lična fascikla koristeći Analizer iskorišćenosti diska.

Skrivene datoteke

Svaka datoteka ili fascikla čiji naziv počinje tačkom (.) je skrivena po osnovi. Da prikažete skrivene datoteke, kliknitePregled Prikaži skrivene datoteke ili pritisnite Ktrl H. I njih možete da umnožite u mesto rezerve kao svaku drugu datoteku.

Lična podešavanja (postavke radne površi, teme, i podešavanja programa)

Većina programa čuva svoja podešavanja u skrivenim asciklama u vašoj ličnoj fascikli (pogledajte gore o tome šta su to skrivene datoteke).

Većina podešavanja vaših programa će biti sačuvana u fasciklama .config, .gconf, .gnome2, i .local u vašoj ličnoj fascikli.

Podešavanja sistema

Podešavanja za važne delove sistema se ne čuvaju u vašoj ličnoj fascikli. Postoji veliki broj mesta na kojima mogu biti sačuvana, ali je većina sačuvana u fascikli /etc. Uopšteno, nećete morati da pravite rezervu ovih datoteka na kućnom računaru. Ako imate instaliran server, onda biste trebali da napravite rezervu ovih datoteka za usluge koje pokreće.