Os portátiles suspéndense cando se pecha a tapa para aforrar enerxía.
Proxecto de documentación de GNOME
gnome-doc-list@gnome.org
Ekaterina Gerasimova
kittykat3756@gmail.com
Fran Dieguez
frandieguez@gnome.org 2011, 2012.

# Porque se apaga o meu computador cando pecha a tapa?

Cando pecha a tapa do seu portátil, o seu computador suspenderase para aforrar enerxía. Isto significa que o computador non está realmente apagado - simplemente está durmindo. Pode espertalo de novo simplemente abrindo a tapa. Se non se esperta, tente premendo algunha tecla do rato ou do teclado. Se aínda así non funciona, prema o botón de arrinque.

Algúns portátiles non so capaces de suspender correctamente, normalmente porque o seu hardware non é completamente compatíbel co sistema operativo (por exemplo, os controladores de Linux están incompletos). Neste caso, pode atopar que non é capaz de espertar o seu portátil despois de pechar a tapa. Pode probar a arranxar o problema coa suspension, ou previr que o computador tente suspenderse cando peche a tapa.

# Parar a suspensión do equipo cando se pecha a tapa

Se non quere que o seu computador se suspenda cando pecha a tapa, pode cambiar a preferencia para ese comportamento. Para facer que a pantalla se poña en negro, no lugar de suspenderse, cando se peche a tapa:

Teña moito coidado se cambia esta configuración. Algúns portátiles poden sobrequentarse se están coa tapa pechada, especialmente se están nun lugar pechado como nunha mochila.

Abra o aplicativo Terminal desde a vista xeral de Actividades.

Para cambiar a configuración que usa cando traballa con batería, teclee esta orde e prema Intro:

           gsettings set org.gnome.settings-daemon.plugins.power lid-close-battery-action blank

Para cambiar a configuración que usa cando traballa con corrente alterna (CA), teclee esta orde e prema Intro:

           gsettings set org.gnome.settings-daemon.plugins.power lid-close-ac-action blank