Atļaut viesiem uz laiku izmantot jūsu datoru bez paroles.
GNOME dokumentācijas projekts
gnome-doc-list@gnome.org
Phil Bull
philbull@gmail.com
Shaun McCance
shaunm@gnome.org

# Pievienot viesa kontu

Jūs varat izveidot lietotāja kontu viesiem, kuri lietos datoru tikai īslaicīgi. Vieslietotājs varēs izmantot lietotnes jūsu datorā, bet nevarēs piekļūt jūsu datnēm, mainīt iestatījumus vai instalēt programmatūru.

# Lai izveidotu vieslietotāja kontu:

Spiediet uz sava vārda augšējā joslā, tad uz līdzās esošā attēla, lai atvērtu logu Lietotāju konti.

Spiediet Atslēgt augšējā labajā stūrī un ierakstiet savu paroli, lai veiktu izmaiņas. Lai pievienotu lietotāju kontus, nepieciešamas administratora tiesības.

Kontu sarakstā pa kreisi spiediet + pogu, lai pievienotu jaunu lietotāja kontu.

Izvēlēties Standarta konta tipu. Vieslietotājam nevajadzētu dot administratīvu pieeju datoram. Nosauciet kontu, piemēram, Viesis, vai kā citādi pēc jūsu izvēles. Tiks automātiski piedāvāts lietotājvārds, kuru jūs varat mainīt, ja vēlaties. Beigās nospiediet Izveidot.

Jaunais konts būs iezīmēts. Sadaļā Ierakstīšanās opcijas spiediet Konts ir deaktivēts pie vārda Parole. Atvērsies logs ar paroles iespējām. Izkrītošajā sarakstā Darbība izvēlieties Ierakstīties bez paroles.

Pēc atgriešanās logā Lietotāju konti varat nospiest attēlu līdzās lietotāja vārdam, lai iestatītu konta attēlu. Šis attēls parādīsies ierakstīšanās logā. GNOME piedāvā standarta attēlus, bet jūs varat arī izvēlēties kādu no savējiem vai uzņemt jaunu attēlu ar tīmekļa kameru.