Prenosni računar se uspavljuje kada spustite poklopac, da bi sačuvao energiju.
Gnomov projekat dokumentacije
gnome-doc-list@gnome.org
Ekaterina Gerasimova
kittykat3756@gmail.com

# Zašto se moj računar gasi kada spustim poklopac?

Kada spustite poklopac vašeg prenosnog računara, vaš računar će obustaviti rad kako bi sačuvao energiju. To znači da računar zapravo nije ugašen — samo se uspavao. Možete da ga povratite podizanjem poklopca. Ako se ne povrati, probajte da kliknete mišem ili da pritisnete neki taster. Ako i ovako ne proradi, pritisnite dugme za napajanje.

Neki računari ne mogu ispravno da obustave rad, obično zato što njihove komponente nisu u potpunosti podržane operativnim sistemom (na primer, upravljački programi Linuksa nisu potpuni). U tom slučaju, možete uvideti da niste u mogućnosti da povratite vaš računar nakon što ste spustili poklopac. Možete da probate da ispravite problem sa obustavom, ili možete da sprečite računar da pokuša da obustavi rad kada spustite poklopac.

# Ne dozvolite računaru da obustavi rad kada spustite poklopac

Ako ne želite da računar obustavi rad kada spustite poklopac, možete da izmenite podešavanja tog ponašanja. Da podesite računar da zatamni ekran, umesto da obustavi rad, kada je spušten poklopac:

Budite veoma pažljivi ako menjate ovo podešavanje. Neki prenosni računari mog da se pregreju ako su ostavljeni da rade sa spuštenim poklopcem, pogotovo ako su u zatvorenom prostoru kao što je ranac.

Otvorite program Terminal iz pregleda Aktivnosti.

Da izmenite podešavanja korišćena kada radi na bateriji, upišite ovu naredbu i pritisnite Unesi:

           gsettings set org.gnome.settings-daemon.plugins.power lid-close-battery-action blank

Da izmenite podešavanja korišćena kada radi na mrežnom napajanju, upišite ovu naredbu i pritisnite Unesi:

           gsettings set org.gnome.settings-daemon.plugins.power lid-close-ac-action blank