Можете да се пријавите на ваш систем користећи подржане читаче отисака прстију.
Гномов пројекат документације
gnome-doc-list@gnome.org
Пол В. Фрилдс
stickster@gmail.com

# Пријавите се читачем отисака

Ако ваш систем има подржане читаче отисака прстију, можете да забележите ваш отисак прста и да га користите за пријављивање. Морате бити администратор да бисте извршили ове кораке.

Као прво, забележите отисак прста који систем може да користи да би вас препознао.

Ако је ваш прст превише сув, можете имати потешкоћа приликом бележења вашег отиска прста. Ако до овога дође, навлажите мало ваш прст, обришите га чистом крпом, без влакана, и покушајте поново.

Кликните на ваше име на горњој траци, затим кликните на сличицу поред вашег имена да отворите прозор Кориснички налози.

Откључајте ваш налог користећи дугме Откључај у горњем десном углу алата Кориснички налози.

Унесите вашу лозинку на упиту.

Изаберите опцију Искључено поред Пријављивање отиском прста.

Изаберите опцију за отисак прста који желите да забележите. Можете да изаберете кажипрст десне руке, кажипрст леве руке, или неки други прст. Затим изаберите Напред.

Превуците три пута прстом који сте изабрали умереном брзином по читачу отисака прстију. Сваки пут када читач отисака прстију исправно препозна ваш отисак прста, одговарајућа слика руке ће се преобратити у слику отиска прста са знаком потврђивања. Након трећег превлачења, видећете поруку Урађено!

Изаберите Напред. Видећете поруку потврдну поруку о томе да је ваш отисак прста успешно сачуван. Изаберите Затвори да завршите.

Сада проверите да ли ваше пријављивање отиском прста ради. Ако сте забележили отисак прста, још увек ћете имати опцију пријављивања вашом лозинком.

Сачувајте све отворене послове, и затим се одјавите. Изаберите ваше име у горњем десном углу и изаберите Одјави ме….

Појавиће се порука потврђивања. Изаберите Одјави да потврдите. Појавиће се екран з апријављивање.

На екрану за пријављивање, изаберите ваше корисничко име са списка. Појавиће се прозорче за унос лозинке.

У року од 30 секунди, изаберите дугме отиска прста са десне стране вашег имена.

Дугме отиска прста као натпис има слику руке. Ако време истекне, дугме ће нестати и биће вам допуштено да се пријавите само лозинком. Ако желите да покушате поново, изаберите дугме Откажи и вратите се на претходни корак.

Превуците прст који сте забележили умереном брзином преко читача отисака прстију. И бићете пријављени.

Ако сте претходно направили привезак за пријављивање, обезбеђен је лозинком. Да га откључате, унесите вашу лозинку.