Шон Мек Кенс
shaunm@gnome.org
Мајкл Хил
mdhillca@gmail.com
Увећајте ваш екран тако да буде лакше видети ствари.

# Повећајте област екрана

Повећавање екрана је другачије од самог увећавања величине текста. Ова функција је као да имате увеличавајуће стакло, које вам омогућава да се крећете унаоколо и да приближавате делове екрана.

Кликните на ваше име на горњој траци и изаберите Подешавања система.

Отворите Универзални приступ и изаберите језичак Гледање.

Укључите Зумирај.

У одељку Увећања су наведена текућа подешавања за тастере пречица, који могу бити постављени у одељку Универзални приступ језичка Пречице у панелу Тастатура.

Сада можете да се крећете унаоколо по области екрана. Померајући вашег миша до ивица екрана, помераћете увеличану област у разним правцима, што ће вам омогућити да видите област вашег избора.

Можете да укључите или да искључите зумирање тако што ћете кликнути на иконицу приступачности на горњој траци и изабрати Зумирај.

Можете да измените чинилац увеличања, праћење миша, и положај увеличаног прегледа на екрану. Да дотерате ово, кликните на дугме Опције и изаберите језичак Лупа.

Можете да активирате нишан да вам помогне да пронађете миша или показивач додирне табле. Да их укључите и да дотерате њихову дужину, боју и дебљину, кликните на дугме Опције и изаберите језичак Нишан.

Можете да се пребаците на обрнути видео или Бело на црном, и да подесите опције осветљености, контраста и сивила за лупу. Комбинација ових опција је корисна за људе са слабијим видом, сваки степен фотофобије, или само за коришћење рачунара под неповољним условима осветљености. Кликните на дугме Опције и изаберите језичак Ефекти боје.