Гномов пројекат документације
gnome-doc-list@gnome.org
Уклоните све датотеке и фасцикле са спољног чврстог диска или УСБ диска њиховим форматирањем.

# Обришите све са уклоњивог диска

Ако поседујете уклоњиви диск, као УСБ меморијски штапић или спољни чврсти диск, можда ћете некад пожелети да у потпуности уклоните све датотеке и фасцикле на њему. Ово можете да урадите форматирањем диска — што ће обрисати све датотеке на диску и оставиће га празним.

# Форматирајте уклоњиви диск

Отворите програм Дискови из прегледа Активности.

Изаберите диск који желите да обришете са списка Складишни уређаји.

Уверите се да сте изабрали прави диск! Ако изаберете погрешан диск, све датотеке на њему ће бити обрисане!

У одељку уређаја, кликните Демонтирај уређај. Затим кликните Форматирај уређај.

У прозору који ће се појавити, изаберите Врсту система датотека за диск.

Ако диск користите на рачунарима са Виндоузом и Мек ОС-ом поред рачунара са Линуксом, изаберите ФАТ. Ако га користите само на Виндоузу, НТФС може бити боља опција. Кратак опис врсте система датотека ће бити приказан као натпис.

Дајте назив диску и кликните Форматирај да започетнете брисање диска.

Након завршеног форматирања, безбедно уклоните диск. Сада ће бити празан и спреман за поновну употребу.

# Форматирање диска не брише безбедно ваше датотеке

Форатирање диска није потпуно сигуран начин за брисање свих његових података. Форматиран диск ће изгледати као да не садржи датотеке на себи, али ће нарочитим програмом за опоравак бити могуће пронаћи датотеке. Ако имате потребу да безбедно уклоните датотеке, мораћете да користите помагало линије наредби, као што је shred.