Можда немате инсталиране одговарајуће кодеке, или је ДВД из погрешног региона.
Гномов пројекат документације
gnome-doc-list@gnome.org

# Зашто не могу да пустим ДВД?

Ако убаците ДВД у ваш рачунар и не започне са пуштањем, можда немате инсталиране потребне ДВД кодеке, или је можда ДВД из другог региона.

# Инсталирајте одговарајуће кодеке за пуштање ДВД-а

Да бисте пуштали ДВД дискове, морате да имате инсталиране одговарајуће кодеке. Кодек је комад софтвера који омогућава програмима да читају формат снимка или звука. Ако ваш програм за пуштање филмова пронађе одговарајуће кодеке, понудиће вам да их инсталира уместо вас. Ако не, мораћете ручно да их инсталирате — питајте за помоћ о томе како ово да урадите, на пример на форуму подршке вађе дистрибуцие Линукса. Вероватно ћете морати да инсталирате пакете gstreamer0.10-plugins-ugly и libdvd0.

ДВД дискови су такође заштићени од умножавања употребом система који се зове ЦСС. Ово вас спречава да умножавате дискове, али вас такође спречава и да их пуштате осим ако немате додатни софтвер за руковање заштитом од умножавања. Можете да купите комерцијални ДВД декодер који може да рукује заштитом од умножавања на Флуенду. Ради са Линуксом и његова употреба треба бити законска у свим државама.

# Проверите ДВД регион

ДВД дискови имају код региона, који вам говори у ком региону света је допуштено њихово пуштање. Ако регион вашег ДВД уређаја на рачунару не одговара региону ДВД диска који покушавате да пустите, нећете бити у могућности да пустите ДВД. На пример, ако је ваш ДВД уређај из региона 1, моћи ћете да пуштате ДВД дискове само из Северне Америке.

Често је могуће променити регион који користи ваш ДВД уређај, али ово може бити урађено само неколико пута пре него ли се трајно закључа на један регион. Да измените ДВД регион вашег ДВД уређаја на рачунару, користите подешавање региона.