Phil Bull
philbull@gmail.com
Če omrežne nastavitve niso samodejno dodeljene, jih boste morda mogli vnesti sami.

# Ročno nastavi omrežne nastavitve

V primeru da vaše omrežje vašemu računalniku nastavitev omrežja ne dodeli samodejno, jih boste morali vnesti ročno. Ta tema predpostavlja, da že veste, katere nastavitve morate vnesti. Če to ni res, vprašajte skrbnika omrežja ali poglejte nastavitve svojega usmerjevalnika ali stikala.

# Za ročno nastavitev svojih omrežnih povezav:

Kliknite na ikono omrežja v vrhnji vrstici in izberite Nastavitve omrežja.

Izberite omrežno povezavo, ki jo želite ročno nastaviti in kliknite Nastavi. Na primer, če se na omrežje priklopite s kablom, si oglejte zavihek Žično.

Prepričajte se, da je vaša brezžična kartica vklopljena ali da je omrežni kabel vklopljen. V nasprotnem primeru ne boste mogli klikniti Nastavi.

Pojdite v zavihek Nastavitve IPv4 in spremenite možnost Način na Ročno.

Kliknite Dodaj in vpišite naslov IP, masko omrežja in naslov IP privzetega prehoda v ustrezne stolpce na seznamu Naslovi. Pritisnite Enter ali Tabulator po vnosu vsakega naslova.

Ti trije naslovi morajo biti naslovi IP, to je, morajo biti štiri števila ločena s pikami (na primer 123.45.6.78).

Vpišite naslove IP strežnikov DNS, ki jih želite uporabiti v ustrezno polje, ločene z vejicami.

Kliknite Shrani. V primeru da niste povezani z omrežjem pojdite na ikono omrežja v vrhnji vrstici in se povežite z njo. Nastavitve omrežja lahko preizkusite z obiskom spletišča ali ogledom souporabljenih datotek na omrežju.