Dozvolite gostima da privremeno koriste vaš računar, a da ne morate da im dajete lozinku.
Gnomov projekat dokumentacije
gnome-doc-list@gnome.org
Fil Bul
philbull@gmail.com
Šon Mek Kens
shaunm@gnome.org

# Dodajte nalog gostujućeg korisnika

Možete da napravite korisnički nalog za goste, osobe koje će računar koristiti samo na kratko, privremeno. Gostujući korisnici će moći da koriste programe na vašem računaru, ali neće moći da pristupe vašim datotekama, izmene podešavanja, ili da instaliraju programe.

# Napravite nalog gostujućeg korisnika:

Kliknite na vaše ime na gornjoj traci, zatim kliknite na sličicu pored vašeg imena da otvorite prozor Korisnički nalozi.

Kliknite na Otključaj u gornjem desnom uglu i upišite vašu lozinku da napravite izmene. Morate biti administrator da biste mogli da dodate korisničke naloge.

Na spisku naloga na levoj strani, kliknite na dugme + da dodate nalog novog korisnika.

Izaberite Standardni za vrstu naloga. Ne morate da date gostujućem nalogu administratorski pristup. Zatim dajte ime nalogu kao što je Gost, ili neko drugo ime koje želite. Korisničko ime će biti popunjeno na osnovu punog imena. Osnovno će verovatno biti u redu, ali ako želite možete i da ga promenite. Kliknite Napravi kada završite.

Novi nalog gostujućeg korisnika će biti izabran. Pod Opcije prijavljivanja, kliknite na natpis Nalog je isključen pored Lozinke. Biće vam prikazan prozor sa opcijama za lozinku. Iz padajućeg spiska Radnja, izaberite Prijavljivanje bez lozinke.

Nazad u prozoru Korisnički nalozi možete da kliknete na sliku pored imena korisnika da podesite sliku za nalog. Ova slika će biti prikazana u prozoru prijavljivanja. Gnom obezbeđuje neke slike koje možete da koristite, ili možete da izaberete neku vašu ili d anapravite sliku vašom veb kamericom.