Προβολή βασικών πληροφοριών αρχείου, ορισμός αδειών και επιλογή προεπιλεγμένων εφαρμογών.
Tiffany Antopolski
tiffany@antopolski.com
Shaun McCance
shaunm@gnome.org
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Ιδιότητες αφχείου

Για να προβάλετε πληροφορίες για ένα αρχείο ή φάκελο, δεξιοπατήστε τον και επιλέξτε ιδιότητες. Μπορείτε επίσης να επιλέξετε το αρχείο και να πατήσετε Alt εισαγωγή.

Το παράθυρο ιδιοτήτων αρχείου σας εμφανίζει πληροφορίες όπως τον τύπο του αρχείου, το μέγεθος του αρχείου και πότε τροποποιήθηκε τελευταία. Εάν χρειάζεστε αυτήν την πληροφορία συχνά, μπορείτε να την εμφανίσετε στο στήλες προβολής λίστας ή τίτλοι εικονιδίου.

Οι δεδομένες πληροφορίες στην καρτέλα βασικά εξηγείται παρακάτω. Υπάρχουν επίσης οι καρτέλες άδειες και άνοιγμα με. Για συγκεκριμένους τύπους αρχείων, όπως εικόνες και βίντεο, θα υπάρχει μια πρόσθετη καρτέλα που παρέχει πληροφορίες όπως τις διαστάσεις, διάρκεια και κωδικοποιητή-αποκωδικοποιητή.

# Βασικές ιδιότητες

## Όνομα

Μπορείτε να μετονομάσετε το αρχείο αλλάζοντας αυτό το πεδίο. Μπορείτε επίσης να μετονομάσετε ένα αρχείο έξω από το παράθυρο ιδιοτήτων. Δείτε .

## Τύπος

Αυτό σας βοηθά στην ταυτοποίηση του τύπου του αρχείου, όπως έγγραφο PDF, κείμενο OpenDocument ή εικόνα JPEG. Ο τύπος αρχείου καθορίζει ποιες εφαρμογές μπορούν να ανοίξουν το αρχείο, μεταξύ άλλων πραγμάτων. Για παράδειγμα, δεν μπορείτε να ανοίξετε μια εικόνα με έναν αναπαραγωγό ήχου. Δείτε για περισσότερες πληροφορίες σε αυτό.

Ο τύπος MIME του αρχείου προβάλλεται σε παρενθέσεις· ο τύπος MIME είναι ένας τυπικός τρόπος που οι υπολογιστές χρησιμοποιούν για να αναφερθούν σε αυτόν τον τύπο αρχείου.

## Περιεχόμενα

Αυτό το πεδίο εμφανίζεται εάν κοιτάξετε στις ιδιότητες ενός φακέλου αντί για ένα αρχείο. Βοηθά να βλέπετε τον αριθμό των στοιχείων στον φάκελο. Εάν ο φάκελος περιλαμβάνει άλλους φακέλους, κάθε εσωτερικός φάκελος μετριέται ως ένα στοιχείο, ακόμα κι αν περιέχει παραπέρα στοιχεία. Κάθε φάκελος μετριέται επίσης ως ένα στοιχείο. Εάν ο φάκελος είναι κενός, τα περιεχόμενα θα εμφανίσουν τίποτα.

## Μέγεθος

Αυτό το πεδίο εμφανίζεται εάν κοιτάξετε σε ένα αρχείο (όχι φάκελο). Το μέγεθος του αρχείου σας λέει πόσο χώρο δίσκου καταλαμβάνει. Αυτό είναι επίσης ένας δείκτης πόσο χρόνο θα πάρει να κατεβάσετε ένα αρχείο ή να το στείλετε με μήνυμα (μεγάλα αρχεία παίρνουν περισσότερο χρόνο για αποστολή/λήψη).

Τα μεγέθη μπορεί να δοθούν σε ψηφιολέξεις, KB, MB, ή GB· στην περίπτωση των τελευταίων τριών, το μέγεθος σε ψηφιολέξεις θα δοθεί επίσης σε παρενθέσεις. Τεχνικά, 1 KB είναι 1024 ψηφιολέξεις, 1 MB είναι 1024 KB κ.ο.κ.

## Τοποθεσία

Η θέση κάθε αρχείου στον υπολογιστή σας δίνεται ως απόλυτη διαδρομή. Αυτό είναι μια μοναδική "διεύθυνση" του αρχείου στον υπολογιστή σας, αποτελούμενη από μια λίστα φακέλων που θα μπορούσατε να χρειαστείτε για να μεταβείτε στην εύρεση του αρχείου. Για παράδειγμα, εάν ο Jim είχε ένα αρχείο που λέγεται Resume.pdf στον προσωπικό του φάκελο, η θέση του θα ήταν /home/jim/Resume.pdf.

## Xωρητικότητα

Το σύστημα αρχείων ή η συσκευή στην οποία αποθηκεύεται το αρχείο. Αυτό σας εμφανίζει πού αποθηκεύεται το αρχείο, για παράδειγμα εάν είναι στον σκληρό δίσκο ή σε ένα CD, ή σε ένα κοινόχρηστο δίκτυο ή εξυπηρετητή αρχείων. Οι σκληροί δίσκοι μπορούν να διαιρεθούν σε πολλές κατατμήσεις δίσκου· η κατάτμηση θα εμφανιστεί κάτω από τον χωρητικότητα επίσης.

## Ελεύθερος χώρος

Αυτή είναι η μόνη εμφάνιση για φακέλους. Δίνει το ποσό του χώρου του δίσκου που είναι διαθέσιμο στον δίσκο που βρίσκεται ο φάκελος. Αυτό είναι χρήσιμο για να ελεγχθεί εάν ο σκληρός δίσκος είναι πλήρης.

## Προσπελάστηκε

Η ημερομηνία και η ώρα που ανοίχτηκε το αρχείο για τελευταία φορά.

## Τροποποιημένο

Η ημερομηνία και η ώρα κατά την οποία το αντικείμενο τροποποιήθηκε και αποθηκεύτηκε για τελευταία φορά.