Nekatere brezžične naprave imajo težave z upravljanjem, ko je vaš računalnik poslan v stanje pripravljenosti in se ne povrne pravilno.
Dokumentacijski projekt GNOME
gnome-doc-list@gnome.org
Ekaterina Gerasimova
kittykat3756@gmail.com

# Ko računalnik povrnem iz stanja pripravljenosti, nimam brezžičnega omrežja

V primeru da ste svoj računalnik poslali v stanje pripravljenosti ali mirovanje, se lahko zgodi, da ob povrnitvi brezžična internetna povezava ne deluje. To se zgodi, ko gonilniki brezžične naprave določenih zmožnosti varčevanja z energijo ne podpirajo popolnoma. Posledično se običajno brezžična povezava po zbujanju računalnika ne vklopi.

Izklopite in znova vklopite brezžično kartico:

Kliknite na svoje ime v vrhnji vrstici in izberite Sistemske nastavitve

Odprite Omrežje in izberite zavihek Brezžično.

Izklopite in znova vklopite brezžično kartico

Če brezžično omrežje še vedno ne deluje vklopit in izklopite Letalski način

V primeru da to ne deluje, bi moral ponoven zagon vašega računalnika brezžično omrežje ponovno spraviti v delovanje.