Списак фасцикли у којима можете да пронађете документа, датотеке и подешавања која ћете желети да причувате у резерви.
Тифани Антополоски
tiffany.antopolski@gmail.com
Гномов пројекат документације
gnome-doc-list@gnome.org
Мајкл Хил
mdhillca@gmail.com

# Где могу да пронађем датотеке за које желим да направим резерву?

Приликом покушаја прављења резерве најтежи корак је одлучивање о томе за које датотеке направити резерву. Испод су наведена најопштија места важних датотека и подешавања за која ћете желети да направите резерву.

Личне датотеке (документа, музика, фотографије и видео записи)

Ове датотеке се уобичајено налазе у фашој личној фасцикли (/home/ваше_име). Могу бити у подфасциклама као што је Радна површ, Документа, Слике, Музика и Видео).

Ако ваш медијум за резерву има довољно простора (ако је то спољни чврсти диск, на пример), узмите у обзир прављење резерве читаве личне фасцикле. Можете да сазнате колико прстора на диску заузима ваша лична фасцикла користећи Анализер искоришћености диска.

Скривене датотеке

Свака датотека или фасцикла чији назив почиње тачком (.) је скривена по основи. Да прикажете скривене датотеке, кликнитеПреглед Прикажи скривене датотеке или притисните Ктрл H. И њих можете да умножите у место резерве као сваку другу датотеку.

Лична подешавања (поставке радне површи, теме, и подешавања програма)

Већина програма чува своја подешавања у скривеним асциклама у вашој личној фасцикли (погледајте горе о томе шта су то скривене датотеке).

Већина подешавања ваших програма ће бити сачувана у фасциклама .config, .gconf, .gnome2, и .local у вашој личној фасцикли.

Подешавања система

Подешавања за важне делове система се не чувају у вашој личној фасцикли. Постоји велики број места на којима могу бити сачувана, али је већина сачувана у фасцикли /etc. Уопштено, нећете морати да правите резерву ових датотека на кућном рачунару. Ако имате инсталиран сервер, онда бисте требали да направите резерву ових датотека за услуге које покреће.