Pogledajte snovne podatke o datoteci, podesite ovlašćenja, i izaberite osnovne programe.
Tifani Antopoloski
tiffany@antopolski.com
Šon Mek Kens
shaunm@gnome.org

# Svojstva datoteke

Da pogledate podatke o datoteci ili fascikli, kliknite desnim tasterom miša na nju i izaberite Osobine. Možete takođe da izaberete datoteku i da pritisnete Alt Unesi.

Prozor osobina datoteke će vam pokazati podatke kao što je vrsta datoteke, veličina, i kada ste je poslednji put izmenili. Ako su vam često potrebni ovi podaci, možete da ih prikažete u kolonama pregleda spiskom ili u natpisu ikonice.

Podaci dati u jezičku Osnovno su objašnjeni ispod. Pored njega imate takođe i jezičke Ovlašćenja i Otvori pomoću. Za određene vrste datoteka, kao što su slike i snimci, biće prikazan dodatni jezičak koji će obezbeđivati podatke o veličini, trajanju, i kodeku.

# Osnovna svojstva

## Naziv

Možete da preimenujete datoteku menjajući sadržaj ovog polja. Možete takođe da preimenujete datoteku izvan prozora osobina. Pogledajte .

## Vrsta

Ovo će vam pomoći da odredite vrstu datoteke, kao što je PDF dokument, tekst Otvorenog dokumenta, ili JPEG slika. Vrsta datoteke određuje koji programi mogu da otvore datoteku, uz druge stvari. Na primer, ne možete da otvorite sliku programom za puštanje muzike. POgledajte za više podataka o ovome.

MIME vrsta datoteke je prikazana u zagradi; MIME vrsta je uobičajeni način koji računari koriste da bi obavestili o vrsti datoteke.

## Sadržaj

Ovo polje se prikazuje ako razgledate osobine fascikle umesto datoteke. Pomaže vam da vidite broj stavki u fascikli. Ako fascikla sadrži druge fascikle, svaka unutrašnja fascikla se broji kao jedna stavka, čak i ako sadrži dodatne stavke. Svaka datoteka se takođe broji kao jedna stavka. Ako je fascikla prazna, sadržaj će prikazati ništa.

## Veličina

Ovo polje se prikazuje ako posmatrate datoteku (a ne fasciklu). Veličina datoteke vam govori o tome koliko zauzima prostora na disku. Ovo vam takođe pokazuje koliko vremena će biti potrebno za preuzimanje datoteke ili slanje putem el. pošte (velikim datotekama je potrebno više vremena za slanje/prijem).

Veličine mogu biti date u bajtovima, KB, MB, ili GB; u slučaju poslednja tri, veličina u bajtovima će takođe biti data u zagradi. Tehnički, 1 KB je 1024 bajta, 1 MB je 1024 KB i tako redom.

## Putanja

Putanja svake datoteke na vašem računaru je data njenom apsolutnom putanjom. To je jedinstvena „adresa“ datoteke na vašem računaru, koju čini spisak fascikli kroz koje ćete morati da prođete da biste pronašli datoteku. Na primer, ako Pera ima datoteku pod nazivom Plate.pdf u svojoj ličnoj fascikli, njena putanja će biti /home/pera/Plate.pdf.

## Disk

Sistem datoteka ili uređaj na kome je uskladištena datoteka. Ovo vam pokazuje gde se fizički nalazi datoteka, na primer da li je na čvrstom disku ili na CD-u, ili na mrežnom deljenju ili serveru datoteke. Čvrsti diskovi mogu biti podeljeni na nekoliko particija diska; particije će takođe biti prikazane pod odeljkom Disk.

## Slobodan prostor

Ovo se prikazuje samo za fascikle. Prikazuje iznos prostora diska dostupnog na disku na kome se nalazi fascikla. Ovo je korisno prilikom provere zauzeća čvrstog diska.

## Pristupljen

Datum i vreme kada je datoteka bila otvorena poslednji put.

## Izmenjeno

Datum i vreme kada je datoteka bila poslednji put izmenjena i sačuvana.